भोजपुरी के वर्तमान काल / आधुनिक काल : भाग -2\nहमरा कबो कबो लागेला कि भोजपुरी चुकि लोकभाषा ह एहि से अधिकतर साहित्यकार लो इ मान के चलेला कि लोक भाषा में जब आज के जुग में केहू सिरजन करत बा त ओह के लोके में राखल जाउ जबकि हिंदी अंग्रेजी आ साहित्य में स्थापित भाषा के रचनाकार के नाव मिलेला । लोकगीत यानि कि गढाइल गीत । लोग एक दुसरा से कुछ लेत एगो सिरजना कइल जवन पीढी दर पीढी समाज में बंटात छिटात चल जाला आ उ अगिला पीढी खातिर फेरु से जाम जाला । यानि कि लोकगीत जामेला , बढेला , पनपेला , पनकेला आ फइलेला । हम पढत रहनी ह त मालूम चलल ह कि डा. कृष्णदेव उपाध्याय जी अपना ' भोजपुरी ग्राम्य गीत ' में कुछ एक रचना साहित्यकार लो के भी रखले बा‌डे जवन लोक से ना ह बाकिर लोकभाषा में बा । इ बात सही बा कि आज के समय में कुछ लोग हिन्दी कविता के लमड़ाई के भोजपुरी बना देत बा कुछ लोग लोक के गीत में आपन नाव आ कुछ एक फुहर शब्द जोड़ घटा के बड़का गीतकार बन जाता , बाकिर एहू के अलावा कुछ लोग बा जे शिष्ट साहित्य के रुप में भोजपुरी भाषा खातिर योगदान दिहल बाकिर ओकर सही से मुल्यांकन ना भइल आ नतीजा लोक के शिष्ट साहित्य के भी लोके मानल गइल ।\nभारत जीवन प्रेस बनारस , हाबड़ा प्रेस कलकत्ता , खड़गविलास प्रेस पटना से भोजपुरी भाषा में / खातिर कतना किताब प्रकाशित भइल रहली स एकर कवनो सही रेकाड केहू के लगे नइखे । साहित्य के मुल्यांकन ओह किताबिन के मुल्यांकन के आधार ही भोजपुरी भाषा आ साहित्य के भविष्य के निर्माण करी । भोजपुरी भाषा आ खास क के भोजपुरी भाषा के समग्र साहित्य प जवन शहरी लोग शिष्ट साहित्य कहेला ओह हिस्सा प पुरहर काम ना लउके आ इहे सबसे बड़ वजह परि जाला कि एलीट वर्ग भोजपुरी से कुछ कोस के दुरी बना के राखेला ।\nभोजपुरी में बिरहा लोक में रहे बाकिर शिष्ट साहित्य में बिरहा आजमगढ से बेसी लउकेला । बिरहा के शिष्ट साहित्य में ले जाये वाला , रज्जाक मियाँ रहले । घसियारे कवि मिट्ठू के गुरु रहनी रज्जाक जी । आजमगढ के मुबारकपुर के रहनिहार रज्जाक जी मजूर रहनी बाकिर भोजपुरी गीत कविता के सिरजना करत रहनी । रज्जाक जी के लिखल ऋतु गीत , एगो मजूर के कलम से -\nबड़ी नीकि हउ मोरी माता हो गरमिया\nदेहलु कुछ दिन चिन्ता मोर बिसार ।\nचिथड़ा से तनवा कइसे ढकबै हो मइया\nआवे जाड़ा दुसमनवा हमार ॥\nहमरे ले नीक उ तs हउवे भिखमंगवा\nजे सोवत होइहें दुनो टंगिया पसार ॥\nभादो के अन्हरिया में पनिया में भींजो\nतउने जरत बाटे पेटवा हमार ॥\nभोजपुरी हरमेसा से प्रतिरोध के भाषा रहल बिआ । एह भाषा के हर विधा में कम से कम दू गो भाव लउकेला , विरह आ प्रतिरोध । आ भोजपुरिया समाज एह दुनो भाव के लोक में गीतन के माध्यम से बहरी ले के आवेला । जंतसार से ले के रोपनी सोहनी तक के गीत , खाली विरह ही ना बलुक खीस के आग के बहरी ले आवे के एगो माध्यम बन जाला , कबो टिबोली कबो गाभि कबो सटायर के रुप में । ओइसहीं प्रतिरोध के गीत सोझा लउकेला ।\nगांधी के चम्पारण आवे से पहिले के बात ह , पकड़ी आम ( चम्पारन ) के निवासी रहनी शिवशरण पाठक जी । निलहा लोगन के ओह घरी बड़ा अत्याचार रहे । ओहि प शिवशरण जी एगो कविता बेतिया महाराज के जा के सुनवनी । कविता के असर भइल बाकिर बेतिया महाराज नीलहा लोगन के चम्पारन से हटा ना पवले । पाठक जी के गीत रहे -\nराम नाम भइल भोर गाँव लिलहा के भइले\nचँवर दहै सब धान गोएड़े लील बोअइले ॥\nभइ भैल आमील के राज प्रजा सब भइले दुखी\nमिल-जुल लूटे गाँव गुमस्ता हो पटवारी सुखी ॥\nआसामी नाँव पटवारी लिखे, गुमस्ता बतलावे\nसुजावल जी जपत करसु, साहब मारन धावे ॥\nइ गीत पाठक जी , बेतिया महाराज के दरबार में सुनवले रहले , बेतिया महाराज कुछ कोशिश कइले बाकिर कुछ भइल आ बाद त इतिहासे बनल बाकिर ओह इतिहास से पहिले के इ गीत ।\nमिट्ठू कवि के चर्चा एहि लेख में रज्जाक मियाँ के संगे भइल रहल ह । जइसे रज्जाक मियाँ मजूर आदमी रहले ओइसहीं उनुकर चेला मिट्ठू कवि । मिट्ठू कवि के दू गो किताब प्रकाशित भइल रहे । दुनो प्रबंध काव्य आ दुनो के नाव रहे ' दयाराम का बिरहा ' आ दुसरकी किताब ' हंस-संवाद ' । दयाराम के बिरहा , दयाराम नायक के संघर्ष के कहानी ह , कल-छपट प्यार के कहानी ह गरीब के कहानी आ एहि कहानी के अगिला हिस्सा दयाराम के बेटा टुन्नू के कहानी ह । एक तरह से लोकगाथा के रुप में एगो प्रबंध काव्य ह जवना के शैली बिरहा के बा । हंस-संवाद , प्रबंध काव्य जवन विरह-रुपात्मक ह , एकर सिरजना तब भइल रहे जब मिट्ठू कवि घांस गर्हत रहले । घांस गर्हत घरी विरह के भाव आइल आ एह किताब के सिरजना भइल जवना में नायक कलकत्ता में रहत बा आ विरहणी हंस के माध्यम से आपन सनेश भेज रहल बाड़ी । यानि कि हंस एजुगा बटोही के काम क रहल बा । आ एह किताब के प्रकाशन भले बाद में भइल होखे बाकिर हंस के गीत के गवनई मिट्ठू कवि के माध्यम से पहिले से हो रहल बा । भिखारी ठाकुर के रसूल मियाँ के आवे से पहिले । हंस के गीत एक तरह से लोकगाथा से प्रेरित बा बाकिर विरह के गीत अदभुत आ करेजा काढ देबे वाला बा ।\nसंवत उनइस सै बीस के फगुनवा\nराति अन्हरिया रहल मँगर के दिनवा\nहंसराज के बेटा ' मिट्ठू ' हउवै गुजरवा\nरज्जक के चेला गइले पेढी के बजरवा ।\nकहे मिट्ठू सुरसती के मनाय के\nकछु हमहू के द तु गियान\nलगली बदरिया छिलत रहले घसिया\nआइल दिलवा में तब फेके एक बतिया\nबिरहा बनावे हो मिट्ठू दिनवा हो रतिया\nहमहू के द तु गियान\nकहे मिट्ठू सुरसती के मनाय के।\nगोरी रहे उमिर के थोरी\nजोहे बालम के आस ।\nजोहे ले आस ओकर लागल बा अनेसा\nमारे सोकियन के ओकर फाटल करेजा\nगइल छितराय हो गइल रेजी-रेजा\nजेही बालम की आस ।\nफूल कुम्हलाइ जात बा बेइल के\nकहिया भँवरा अइहें पास ।\nआज के एह भाग के अंतिम पोस्ट एगो खुबसुरत बारहमासा के लेखक जोगनारायण ' सुरदास ' जी के परिचय आ ओह बारहमासा के से । जोगनारायण जी के लेखन शैली बता रहल बिआ कि इहाँ के गोरखपुर क्षेत्र के ओर से बानी । इहाँ के अउरी रचना होइ अइसन अंदेशा बा बाकिर कुछ एक रचना इहाँ के अलग अलग प्रकाशित भइल बा । चुकि इ बारहमासा हमरा बहुत प्रिय आ अपने आप में तनि अनोखा लागल ह एह से एह लेख में जोगनारायण जी के ले के अइनी ह ।\nप्रथम मास आषाढ हे सखि साजि चलल जलधार हे ।\nएहि प्रीति कारण सेत बाँधल सिया उदेश सिरी राम हे ॥\nसावन हे सखि सबद सुहावन रिमझिम बरसत बुन्द हे ।\nसबके बलमुआ रामा घरे-घरे अइले हमरो बलमु परदेस हे ॥\nभादो हे सखि रैन भयावन दूजे अन्हरिया ई रात हे ।\nठनका-ठनके रामा बिजुली चमके से देखि जियरा डेराय हे ॥\nआसिन हे सखि आस लगावल आस ना पुरलs हमार हे ।\nकातिक हे सखि पुन्य महिना करहु गंगा असनान हे ।\nसब कोइ पहिरे रामा पाट-पितम्बर हम धनि गुदरी पुरान हे ॥\nअगहन हे सखि मास सुहावन चारो दिस उपजल धान हे ।\nचकवा-चकैया रामा खेल करत है से देखि जिया हुलसाय हे ॥\nपूस हे सखि ओस परि गइले भींजी गइले लम्बी-लम्बी केस हे ।\nचोलिया भीजेले जे करबि कि हम जोबना मिले अनमोल हे ॥\nमाघ हे सखि ऋतु बसंत आइ गइले जड़वा के रात हे ।\nपिअवा रहितन रामा जो कोरवा लगइतो कटत जाड़ा ई हमार हे ॥\nफागुन हे सखि रंग बनायो खेलत पिया के जे संग हे ।\nताहि देखी मोर जियरा जो तरसे काउ उपर डारू रंग हे ॥\nचैत हे सखि सभ बन फूले, फुलवा फूले जे गुलाब हे ।\nसखि फूले सभ पिया के संगे हमरो फूल जे मलीन हे ॥\nबैसाख हे सखि पिया नही आवे बिरहा कुहुकत मेरी जान हे ।\nदिन जो कटे रामा रोवत-रोवत कुहुकत बिते सारी रात हे ॥\nजेठ हे सखि आवे बलमुआ पूरल मन के आस हे ।\nसारी दिन सखि मंगल गावति रैन गँवाये पिया संग हे ॥\n' जोग नारायन ' गावे बारहमासा मिता जी लेना विचार हे ।\nभूल चूक में से माफ कीजै पुर गइल बारह मास हे ॥\nभोजपुरी भाषा में सिरजना खातिर सहित्य निर्माण खातिर लोग आपन खेत मकफूल राखि देले बा , लोग बड़ा पसेवा से भोजपुरी के हजारन साल से लगातार पोढ आ गोट क रहल बा । हमनी के अपना जुग में अपना मातृभाषा भोजपुरी में लिखे के चाहीं , भोजपुरी किताबिन के पढे के चाहीं । भोजपुरी में लिखे पढे के चाहीं । भोजपुरी के साहित्य के कम रोजगार शिक्षा के दरकार बा । रउवा हम मय भोजपुरिया लिखिहें तबे इ संभव बा ।\nएह लेख के लिखे में सहजोग मिलल बा -\nडा. उदय नारायण तिवारी : भोजपुरी भाषा और सा�


सीमा सिंह समाँ बान्ह दिहली – Anjoria\nआयटम क्वीन सीमा सिंह के डांस तड़का तीन गो अउरी फिलिमन में नजर आई. ई फिलिम हई सँ शमीम खान के फिल्म “नजर लागे राजा तोहरे बंगले पे”, मनोज पांडे अभिनीत “खोईंछा” आ अवनी अग्रवाल निर्देशित फिलिम “दबंग मोर बालमा”.\nपांच सितारा होटल में भइल एगो भोजपुरिया चैनल के धमाकेदार लांचिंग पर भोजपुरी अभिनेत्री आ आईटम गर्ल सीमा सिंह अपना डांस से समारोह में अइसन समां बन्हली कि हॉल में ‘वन्स मोर-वन्स मोर’ के आवाज़ गूंजे लागल. ठेठ गंवाई अंदाज़ में भइल चैनल “अंजन टीवी” के लांचिंग पर मेहमानन के स्वागत तिलक लगाके आ ठंढई पिआ के कइल गइल. पूरा माहौल गँवई अन्दाज के रहल. आ सीमा सिंह अपना नृत्य के ठुमका लगवली त सगरी माहौल भोजपुरिया रंग में सना गइल.\nएह मौका पर गायक उदित नारायण, अभिनेता विनय आनंद, पंकज केसरी, खेसारीलाल यादव, कानू मुखर्जी, संजय कोरवे, जय सिंह, अभिनेत्री अंजना सिंह, श्रद्धा शर्मा, नीतू सिंह, गुंजन पंत, अनारा गुप्ता, संगीता तिवारी, स्मृति सिन्हा, शुभी शर्मा समेत फिल्म जगत के कई नामी गिरामी लोग मौजूद रहल.


टटका खबर, बियफे ८ अप्रैल – Anjoria\nटटका खबर, बियफे ८ अप्रैल\nApril 8, 2010 OmPrakash Singh खबर 0\nलक्ष्मणपुर बाथे नरसंहार के १६ आरोपियन के सजाये मौत\nएक दिसम्बर १९९७ के रात अरवल जिला के लक्ष्मणपुर बाथे में अपना घर में सुतल गरीबन के रणवीर सेना के करीब २०० लोग घेर के काट दिहल लोग. छोट छोट बचवनो पर दया ना आइल रहे हत्यारन के. कुल ५८ लोग के हत्या भइल रहे एह काण्ड में. मुकदमा के फैसला काल्हु सुनावल गइल जवना में १६ आदमी के फाँसी, १० जने के उमिर कैद आ सबका पर तीस तीस हजार के जुर्माना लगावल गइल बा.\nदंतेवाड़ा में भइल नक्सली हमला में मराइल ७६ जवानन में ४८ गो यूपी बिहार के\nदंतेवाड़ा में नक्सलियन का हमला में मराइल सीआरपीएफ के ७६ जवान आ अधिकारियन में से ४२ गो यूपी के आ ६ गो बिहार के रहलन. काल्हु जब एह लोग के लाश अपना अपना घरे चहुँपल त सबकर आँख पथरा गइल. एह बर्बर हत्याकाण्ड से नक्सलियन के दुष्टछवि अउरी गाढ़ हो गइल. बाकिर ओकनी के पीठ ठोके वाला मानवाधिकारियन का मुँह से बकार तक नइखे निकलल. नक्सलीयन से बड़ दोषी त ओकनी के ई समर्थक हउवन.\nशोएब मलिक के हार थाक के तलाक देबही के पड़ल\nशोएब मलिक काल्हु अपना पहिलका बीबी आएशा के हारथाक के तलाक दे दिहलन. देखलन कि तलाक दिहला बिना मुक्ति नइखे मिले वाला. ओने देवबन्द से फतवा आइल बा कि शोएब आ सानिया जवन करत बा लोग तवन इस्लाम का नजर में हराम बा. शादी से पहिले एक साथ रहल, नाचल कूदल, मुँह उघरले मीडिया का सोझा आइल सबकुछ हराम ह. पश्चिम बंगाल सरकार सानिया मिर्जा के दिहल पाँच कट्ठा जमीन वापिस ले लिहले बिया. सानिया अबले ओकर दाम जमा ना कइले रही.\nबिहार यूपी के भाजपा अध्यक्षन के घोषणा आजु हो सकेला\nआजु होखे जा रहल नितिन गडकरी के केंद्रीय पदाधिकारियन के पहिलका बईठक में बिहार, यूपी, मध्यप्रदेश आ दिल्ली के अध्यक्ष के नाम के एलान हो सकेला. संभावना बतावल जा रहल बा कि बिहार से अश्विनी कुमार चौबे आ यूपी से सूर्यप्रताप शाही के नाम दौड़ में आगा चलत बा.\nशारजाह में भारतियन के मिलल मौत के सजा का खिलाफ अपील\nभारत सरकार आजु शारजाह के उपरी अदालत में मौत के सजा मिलल १७ गो हिन्दुस्तानियन के बचावे खातिर अपील दायर कर सकेले अइसनका पंजाब के मुख्यमंत्री प्रकाश सिंह बादल कहले बाड़न. शारजाह में एगो पाकिस्तानी के हत्या करे का आरोप में १७ गो हिन्दुस्तानी लोग के मौत के फरमान जारी भइल बा. एहमें से एगो हरियाणा के आ बाकी पंजाब के हउवें.\nपुणे बम विस्फोट के जाँच रिपोर्ट सरकार के दे दिहल गइल\nपुणे में जर्मन बेकरी पर भइल बम हमला के जाँच रिपोर्ट राज्य सरकार के सौंप दिहल गइल. एहमें बतावल गइल बा कि १३ गो आरोपियन के चिन्ह लिहल गइल बा बाकिर अबहीं ओकनी के गिरफ्तार नइखे कइल गइल. ओह लोग का बारे में जानकारी गिरफ्तारी के बादे दिहल जाई. एकरा पहिले मुंबई के एगो अधिकारी के एहि बात के सजा दिहल जा चुकल बा कि ऊ गिरफ्तार आरोपियन के नाम काहे जाहिर कइलें.\nतीसरका झु्ण्ड के पार्टी कटौती प्रस्ताव ले अइहें\nवामपंथी दल सपा, राजद, एआईड़ीएमके, तेलुगू देशम पार्टी, बीजू जनता दल, राष्ट्रीय लोकदल, आनेलोद, जेडीसेकूलर वगैरह का साथ मिल के संसद में बजट का खिलाफ कटौती प्रस्ताव ले आवे का तइयारी में लागल बाड़े. ओह लोग के कोशिश बा कि एह मामिला पर भाजपा नीत राजग बाजी मत मार ले जाव.\nअलीगढ़ मुस्लिम विश्वविद्यालय से निष्कासित शिक्षक जान दे दिहलें\nअलीगढ़ मुस्लिम विश्विविद्यालय अपना एगो शिक्षक साठ साल के श्रीनिवास रामचन्द्र सिरस के एगो रि्क्शावाला का साथ समलैंगिक रिश्ता रखला का आरोप में निलम्बित कर दिहलस आ क्वार्टर से निकाल बाहर कइले रहे. शहर में किराया का डेरा में रहत ऊ शिक्षक एह अपमान के झेल ना पवलस आ आ शंका बा कि जान दे दिहलस. ओकरा बन्द कोठरी में बिस्तर पर ओकर लाश मिलल बा. हालही में कोर्ट ओकर निलम्बन रद्द करे के आदेश दे दिहले रहले.\nरोजगार के ट्रेनिंगो लिहला पर टैक्स\nबेरोजगारन पर हर तरफ से संकट बा. एक त रोजगार मिले में दिक्कत दोसरे अगर कुछ सीख के छोट मोट रोजगार करे के सोचऽ त ओहू पर केन्द्र सरकार टैक्स लाद दिहले बिया. सर्विस टैक्स दायरा में ओहू संस्थानन के ले लिहल गइल बा जे रोजगार करे लायक ट्रेनिंग देबेलें. सरकार के एहसे कतना टैक्स मिल पाई से त नइखे मालूम बाकिर सीखे वाला बेरोजगारन के सवा दस फीसदी टैक्स देबही के पड़ी. एकरे कहल जाला गरीब के आटा गील भइल.\nआईपीएल में आजु रायल चैलेंजर्स सेमीफाईनल में शामिल होखे खातिर लड़ीहें\nपिछला साल के आईपीएल विजेता रहल डेक्कन चार्जर्स अबकी बेर लगातार पाँच मैच हार के सेमीफाइनल का दौड़ से करीब करीब बाहर हो चुकल बाड़े. उनकर मुकाबिला आज बेंगलुरु के रॉयल चैलेंजर्स से होखे जा रहल बा जे एह मैच के जीत के सेमीफाइनल में रहे के कोशिश करी. दिल्ली आ मुंबई के टीम के सेमीफाइनल में आइल लगभग तय बा. बाकी दू टीम में आवे खातिर बेंगलुरु, चेन्नई, आ राजस्थान रायल्स में जद्दो जहद जारी बा.\nअंग्रेजी के हुकुमत पर


माई के इयाद – Anjoria\nकविता पुस्तक चर्चा साहित्य\nमाई के इयाद\nजनवरी 30, 2012 कविता, पाती, भोजपुरी पत्रिका\n(पाती के अंक 62-63 (जनवरी 2012 अंक) से – 11वी प्रस्तुति)\n– मनोकामना सिंह\nशाम के, घर लवट के अइला पर\nदेख के चेहरा उदास\nपूछली माधो के मेहरारू\nरउरा मुँह काहे लटकवले बानीं?\nबंगला के पाँच अस बनवले बानीं ?\nकहलें माधो, ”का कहीं,\nकपार बथऽता टन-टन करऽता“!\n”अजी राउर कपार ह\nकि मंदिर के घंटी !\nजे टन-टन करऽता\nहई गोली खई, पानी पीहीं\nतुरुते ठीक हो जाई !\nहम एगो सीरियल देखे जात बानी\nखतम हो जाई त चाह बनाइब\nचाह पी के रउरो बजारे जाइब\nहरिअर तरकारी कीन के ले आइब !“\nमेहरारू के बात सुन के\nमाधो के मन पड़ल आपन माई\nजे कपार बथल सुन के\nठंढा तेल लगावत रहलीं\nकपार दबावत रहलीं\nगरम-गरम दूध पिआवत रहली\nगोड़ हाथ दबावत रहलीं\nनीन पड़े खातिर बेना डोलावत रहलीं\nदेवी-देवता के गोहरावत रहली.\nपिछला कई बेर से भोजपुरी दिशा बोध के पत्रिका “पाती” के पूरा के पूरा अंक अँजोरिया पर् दिहल जात रहल बा. अबकी एह पत्रिका के जनवरी 2012 वाला अंक के सामग्री सीधे अँजोरिया पर दिहल जा रहल बा जेहसे कि अधिका से अधिका पाठक तक ई पहुँच पावे. पीडीएफ फाइल एक त बहुते बड़ हो जाला आ कई पाठक ओकरा के डाउनलोड ना करसु. आशा बा जे ई बदलाव रउरा सभे के नीक लागी.\nपाती के संपर्क सूत्र\nद्वारा डा॰ अशोक द्विवेदी\nटैगोर नगर, सिविल लाइन्स बलिया – 277001\nफोन – 08004375093\nमुन्नी इयाद करे नानी के\nओनइसवीं सदी में बलिया के ददरी मेला : इतिहास क ऐना


मुसलमानन खातिर आरक्षण के पैरवी कइलन आजम खाँ – टटका खबर\nमुसलमानन खातिर आरक्षण के पैरवी कइलन आजम खाँ\nयूपी के नगर विकास मंत्री आजम खाँ काल्हु कहलन कि नौकरियन में मुसलमानो के आरक्षण मिले के चाहीं. आ एकरा ला संविधान में संशोधन करे के चाहीं. कहलन कि अगर दलित आरक्षण खातिर संविधान संशोधन हो सकेला त मुसलमानो खातिर होखे के चाहीं काहे कि मुसलमान के हालत दलितो से बदतर बा.


तीन तलाक पर विपक्षी ना नुकुर के काट वाला अध्यादेश – टटका खबर\nSep 19, 2018 अध्यादेश, तीन तलाक\nनयी दिल्ली 19 सितम्बर. केन्द्र सरकार आजु तीन तलाक के गैर-कानूनी बनावे वाला अध्यादेश के मंजूरी दे दिहलसी आ राष्ट्रपति के दस्तखत होखते ई कानून बन जाई आ ओकरा बाद अपना बेगम के तिन तलाक देबे वाला शौहर के गम तीन बरीस जेल में रहि के भुगते पड़ी.\nजाने जोग बा कि लोकसभा एह विधेयक के मंजूरी दे दिहले रहुवे बाकिर मुल्ला मौलवी के सहारे जिए पनपे वाला देश के विरोधी दल ना चाहत रहलें कि एह तरह के कानूम पारित होखे जवन हलाला के माल मारे से मौलवियन के रोक देव.\nअब तलाक मिलल बीबी भा ओकरा नइहर भा ससुरालो के संबंधी का शिकायत पर ओह शौहर के गिरफ्तार कर लीहल जाई जवन अपना बीबी के मुँह से, भा लिख के, भा सोशल मीडिया से, भा कवनो दोसरा तरीका से तील तलाक दिहले होखी. ओह शौहर के मजबूरी होखी कि अपना बीबी आ बचवन के भरण पोषण के खरचा दिहल करे. एह खरचा के हिसाब मजिस्ट्रेट तय करीहें.\nकेस दर्ज भइला का बाद पुलिस ओह आदमी के थाना से जमालत ना दे पाई. ओकर जमानत मजिस्ट्रेट दे सकीहें जवन बीबी के शिका.त सुनला का बादे दीहल जा सकी.\nवइसे मुस्लिम दादागिरी वाला जम्मू कश्मीर में ई कानून लागू ना हो पाई. वइसे अबहीं कुछ कहल मुश्किल बा कि देश के माथ अदालत एह बारे में का फैसला दी. अलग बाति बा कि पहिले ओहिजो से तीन तलाक के गैर कानूनी बतावल जा चुकल बा.\nकांग्रेस सरकार के एह फैसला के विरोध करत कहले बिया कि शौहर के संपति जब्त करे के प्रावधान ना होखला का चलते तलाकशुदा औरतन के खेवा खरचा मिलल मुश्किल हो जाई.


January 2014 – Page2– टटका खबर\nहीरो हॉकी फाइनल मे हालैड आ न्यूजीलैड के मुकाबला\nनयी दिल्ली।7 जनवरी (वार्ता) विश्व के तिसरका नंबर के टीम हालैड के सेमी फाइनल मे हरा के विश्व चैम्पियन आस्ट्रेलिया फाइनल मे चहुँप गइल. एकरा पहिले न्यूजीलैंड इंगलैड के हरा के पहिलही फाइनल मे चहुँप गइल बावे.\nनयी दिल्ली 17 जनवरी (वार्ता) दिल्ली के पुलिस आयुक्त बी एस बस्सी के कहना बा कि दिल्ली के कानून मंत्री सोमनाथ भारती आ पुलिस अधिकारियन के बीच भइल बकझक का मामिला मे अबही कवनो पुलिस अधिकारी का खिलाफ एक्शन ना लीहल जाई. बस्सी के कहना बा कि एह मामिला मे अधिकारियन के कवनो गलती ना\nपेट्रोल पंप मैनेजर आग लगा के जर मरले\nगोपालगंज 17 जनवरी (वार्ता) गोपालगंज जिला के कुचायकोट थाना के सासामुसा गाँव का नियरा नेशनल आ हाईवे प के एहो पेट्रोल पंप के मैनेजर आजु अपना देहि में आग लगा के जर मरल. हालांकि मैनेजर के परिवार के कहना बा कि इ हत्या बावे जवना के आत्महत्या के रुप देबे के साजिश भइल बा.\nमुजफफरपुर 17 जनवरी (वार्ता) बिहार के मुख्यमंत्री नीतीश कुमार ने आज बूढ़ी गंडक नदी पर सोड़ा गोदाम आ अहियापुर के बीच पहुंच पथ समेत दू लेन के उच्चस्तरीय आरसीसी पुल बनावे के काम के शुरुआत करवला का बाद एगो समारोह के संबोधित करत कहलन कि रा्ज्य मे बिजली के हालात सुधारे ला हर सब डिविजन\nवाराणसी में गहना सेल्समैन के गोली मार के हत्या\nवाराणसी 17 जनवरी (वार्ता) चौक इलाका मे काल्हु रात कुछ बदमाश सुडिया हुंडी गली में सीताराम ज्वेलर्स के एगो सेल्समैन हरेकृष्ण अग्रवाल के गोली मार के हत्या क दिहले जब उ अपना मालिक से बैग छीने के विरोध कइलसि. बतावल जात बा कि रात मे दुकान बंद करत घरी बदमाश दुकान मालिक के बैग छीने\nट्रैक्टर से कचरा के एक आदमी के मौत\nबगहा 17 जनवरी (वार्ता) पश्चिम चंपारण जिला के नगर थाना के मलकौल गांव के नियरा आजु एगो मोटरसाइकिल आ ट्रैक्टर के टक्कर का बाद मोटरसाइकिल सवार गिर घनश्याम चौरसिया गिर गइल आ ट्रैक्टर से कचरा के ओकर ओहिजे मौत हो गइल. ट्रैक्टर चलावे वाला ट्रैक्टर छोड़ के भाग पराइल. बतावल जात बा कि हादसा मोटरसाइकिल\nपटना 16 जनवरी (वार्ता) अपना मेहरारू आ बिहार के मुख्यमंत्री रहल राबड़ी देवी के आवास प अल्पसंख्यक जमात के लोग ला बोलावल चूड़ा दही भोज का मौका प राजद अध्यक्ष लालू प्रसाद यादव प्रधानमंत्री पद खातिर हर तरह से बढ़िया उम्मीदवार बतवलन कांग्रेस के उपाध्यक्ष राहुल गांधी के, कहलन कि राहुल हर तरह से नरेन्द्र\nकेजरीवाल के तानाशाह बतवले आआपा विधायक बिन्नी\nआजु भोरे एगो पत्रकार सम्मेलन बोला के आ आपा विधायक विनोद कुमार बिन्नी अरविंद केजरीवाल के तानाशाह कहले. कहलन कि जनता के बेवकूफ बना के केजरीवाल कवनो तरह बस गद्दी प बनल रहल चाहत बाड़े. बिन्नी इहो कहलन कि पार्टी के सगरी फैसला बंद कमरा में चार पाँच लोग मिल के क लेत बा. बिन्नी\nसायना नेहवाल के सनसनीखेज हार\nकुआलालम्पुर 16 जनवरी (वार्ता) भारत के स्टार बैडमिंटन खिलाडी सायना नेहवाल के नया साल के शुरूआते खराब हो गइल आ उ बियफे का दिने प्री क्वार्टर फाइनल हार के मलेशियन ओपन से बाहर हो गइल बाड़ी, हालांकि पुरुष एकल में श्रीकांत कोरिया के खिलाड़ी के हरा के क्वार्टर फाइनल मे पहुंच गइल बाड़े.\nयूपी में मेडिकल पीजी मे गाँव में तैनात सरकारी डाक्टरन ला तीस फीसदी आरक्षण\nलखनऊ 16 जनवरी (वार्ता) प्रान्तीय चिकित्सा सेवा संघ प्रदेश सरकार के ओह फैसला के स्वागत कइले बा जवना में प्रान्तीय चिकित्सा एवं स्वास्थ्य सेवा संवर्ग मे तैनात डाक्टरन के प्रदेश के मेडिकल कॉलेजन में पीजी करे ला तीस फीसदी जगहा आरक्षित क दीहल गइल बा. सरकार के एह फैसला से सरकारी नौकरी में आवे वाला\nबिहार का भभुआ हरियर शहर बन गइल\nभभुआ 16 जनवरी (वार्ता) पिंक सिटी का नाम से मशहूर जयपुर के बाद बिहार के भभुआ शहर आब .ग्रीन सिटी बन गइल बा. एह बात के एलान करत कैमूर के जिलाधिकारी अरविंद सिंह कहलन कि छह महीना पहिले नगर परिषद आ नागरिकन के बइठक में तय भइल रहे कि शहर के हरियर रंग से रंगल\nपिछड़ा वर्ग के आरक्षण मे से दू तिहाई हिस्सा मुसलमानन के देबे के साजिश\nएटा 16 जनवरी (वार्ता) उत्तर प्रदेश के मुख्यमंत्री रह चुकल एटा के सांसद कल्याण सिंह आरोप लगवले बाड़न कि कांग्रेस, सपा आ बसपा मिल के पिछड़ा वर्ग के मिलल आरक्षण के फायदा मुसलमानन के देबे के साजिश रचत बाड़ी स. कहलन कि मुस्लिम आरक्षण का बाद पिछड़ा वर्ग के मिले वाला सताइस फीसदी आरक्षण में\nरिश्वत लेत बड़ा बाबू धरइले\nपटना 16 जनवरी (वार्ता) बिहार राज्य सतर्कता अन्वेषण ब्यूरो पश्चिम चंपारण जिला के बाल विकास परियोजना पदाधिकारी कार्यालय के बड़ा बाबू धीरेन्द्र कुमार सिंह के आजु घूस लेत घरी पकड़ लिहलसि. ब्यूरो के शिकायत मिलल रहे कि बड़ा बाबू इमामबाड़ा आंगनबाड़ी केन्द्र के सेविका शहाना परवीन के बिल भुगतान करे खातिर चार हजार रुपिया के\nवैष्णो देवी मंदिर के गुफा मार्ग फेरू खुलल\nजम्मू 16 जनवरी (वार्ता) जम्मू.कश्मीर के रियासी जिला के त्रिकुटा पहाडियन प बनल दुनिया भर में मशहूर माता वैष्णो देवी मंदिर के प्राकृतिक गुफा मार्ग के श्रद्धालुअन ला फेरू खोल दिआइल बा. बतावल जात बा कि खराब मौसम का चलते कम लोग चहुंपला का चलते गुफा मार्ग खोलल गइल बा बाकि बाद मे भीड़ बढ़ला\nबलिया १४ जनवरी\nहल्दी थाना के बबुआपुर आ परसियां गांव में लागल आग में छह गो पलानी जरला से हजारो रुपिया के सामान राख हो गइल. बलिया के मशहूर अधिवक्ता रहल शिवकुमार राय के पुण्यतिथि उनका मकान प मना के सरधांजलि दीहल गइल. एगो बीएच डब्ल्यू अपना धनबल आ पैरवी बल से बलिया के तीन गो अस्पतालन, रसड़ा,\nसारण १४ जनवरी\nमंगल का दिने छपरा के राम जयपाल कालेज में बिहार के उपमुख्य मंत्री रहल स्व॰ राम जयपाल सिंह यादव के 92वीं जयंती मनावल गइल. समारोह के उद्घाटन कइलन मंत्री रहल उदित राय. आजादी के लड़वइया आ महान शिक्षाविद् ब्रजकिशोर बाबू के 136वीं जयंती मंगल का दिने छपरा के ब्रजकिशोर किंडर गार्टन में मनावल गइल. खुफिया\nबिहार कांग्रेस चुनाव समिति फेरू बनावल गइल\nनयी दिल्ली. 13 जनवरी (वार्ता) कांग्रेस के चुनाव समिति फेरू से बनावत एकर अध्यक्ष बड़का नेता अशोक चौधरी के बनावल गइल बा. एह समिति के सदस्यन में सदानंद सिंह, डा. शकील अहमद, डा शकील अहमद खान, कैलाश पाल, मौलाना अशररुल हक, डा. ज्योती, डा. जावेद, अखिलेश सिंह, मदन मोहन झा, प्रो. राम जतन सिन्हा, महबूब


टीवी शो | Anjoria's Weblog\nCategory Archives: टीवी शो\nअंजन के रोड शो में अंजना के जलवा\nभोजपुरी सिनेमा के गरम लिट्टी अंजना सिंह भोजपुरी के नयका मनोरंजन चैनल “अंजन टीवी” खातिर अपना शहर लखनऊ में मीडिया से रूबरू हो के चैनल का बारे में जानकारी त दिहबे कइली शहर के सड़कन पर अपान काफिला का संगे निकल के रोडो शो कइली.\nबतावे जोग बा कि पिछला दिने एह भोजपुरी मनोरंजन चैनल “अंजन टीवी” के भव्य लॉन्चिंग मुंबई में कइल गइल रहे. अंजन टीवी के जन जन तक चहुँपावे खातिर दिल्ली से एगो रोड शो के शुरुआत कइल गइल बा जवन चालीस दिन का अपना सफर में पिछला अतवार के लखनऊ चहुँपल रहे. एह रोड शो के अगुवाई करत रहली लखनऊ के मूल निवासी अंजना सिंह. लखनऊ के लोग अपने शहर के अभिनेत्री के जोरदार स्वागत कइल.\nएह रोड शो खातिर मीडिया से रुबरू अंजना सिंह कहली कि जवना शहर में पलइली पसइली ओही शहर में एगो सेलिब्रेटी का रूप में आइल कवनो सपना पूरा भइल जस लागत बा.\nइण्डस्ट्री न्यूज, कलाकार, टीवी शो में प्रकाशित किया गया | Tagged अंजना सिंह\t| Leaveareply\n'भौजी नंबर वन सीजन-4' के एकरिंग करीहें प्रिएश सिन्हा\nभोजपुरी टी.वी. चैनल ‘महुआ टी.वी.’ पर प्रसारित होखत लोकप्रिय रियलिटी शो ‘भौजी नंबर- वन सीजन-4’ के प्रसारण शुरू हो गइल बा आ हर बेर का तरह एहु बेर एकर एंकरिंग भउजाइयन के लहुरा देवर प्रिएश सिन्हा करत बाड़ें. एहसे पहिले फरवरी से जुलाई बीच प्रसारित भइल रियलिटी शो ‘गृह लक्ष्मी’ ओ के प्रिएशे जजमानी कइले रहलें. एह चलते प्रिएश घर-घर में चहेता बन गइल बाड़ें.\nलगातार चउथा बेर भौजी नंबर वन के एंकर बनल प्रियेश सिन्हा एकरा पहिला सीजन के जजमानी साल 2009 में कइले रहलें. तबसे उहे एकर एंकरिंग करत आवत बाड़ें. एकरा अलावे साल 2009 में ऊ ‘हँसी का अखाड़ा’ के विजेतो भइल रहलें जवना के जज रहलें सुनील पाल, प्रताप सिंह फौजदार, आ सिराज खान. 2007 में ‘स्टार वन’ के ‘द ग्रेट इन्डियन लाफ्टर चैलेन्ज भाग-3’ में पहिला भोजपुरी प्रतिभागी रहलन प्रिएश आ तब ऊ ‘एयरटेल’ के विज्ञापन के वीडियो शूटो कइले रहलें.\nबतियावे में माहिर आ अपना मेहनत काबल पर प्रिएश बहुते पुरस्कार आ अवार्ड बटोर चुकल बाड़ें जवना में 2009 में राज घाट दिल्ली में ‘बेस्ट एंकर इन इंडस्ट्री’ का अवार्ड मैनेजमेंट गुरु अरविन्दम चौधरी के हाथे, 2010 में विश्व भोजपुरी सम्मलेन में द्वारिका, दिल्ली में ‘बेस्ट इंटरटेनर’ के अवार्ड अभिनेता शत्रुघ्न सिन्हा के हाथे आ 2011 में पटना में बिहार गौरव अवार्ड बिहार सरकार के मंत्री गिरीराज सिंह के हाथे पा चुकल बाड़ें.\nप्रिएश जल्दिए ‘मेहरारू चाही मिल्की व्हाईट’ फिलिम का माध्यम से नायक बन के सिनेमा भोजपुरी का परदा पर चमके वाला बाड़न. एह फिलिम में उनकर नायिका बाड़ी चर्चित अभिनेत्री रानी चटर्जी. बाकी कलाकारन में गजेन्द्र चौहान, सुशील सिंह, मेहनाज़ श्राफ, सीमा सिंह अउर पुर्निला के नाम बा. प्रिएश के दोसर आवे वाली फिलिमन में ‘प्यार भईल परदेशी से’ अउर ‘पिरितिया प्राण बन गईल’ फिलिमो आवेवाली बाड़ी सँ.\nकलाकार, टीवी शो में प्रकाशित किया गया | Tagged प्रिएश सिन्हा\t| Leaveareply\nशुभी के ठुमका के दिवाना भइल पटना\nअदाकारा शुभी शर्मा के लगावल ठुमका पटना के आपन दिवाना बना लिहलसि. एह परफारमेंस में उनुकर जोड़ीदार रहलें प्रवेश लाल. बैकग्राउंड में बाजत रहल “दिलवालों के दिल का करार लूटने मैं आई हूं यूपी बिहार लूटने” आ दोसरका गौत रहल “बोले दिल के मुर्गा कू कू..”\nएह कार्यक्रम के मुख्य अतिथि रहलें बिहार के मुख्यमंत्री नितीश कुमार आ महुआ के सी.एम.डी. पी.के. तिवारी.\nकलाकार, गीत संगीत, टीवी शो में प्रकाशित किया गया | Tagged अरूणदेव यादव, शुभी, सुरों का महासंग्राम\t| Leaveareply\nममता राउत के अनके अवार्ड मिलल\nसुर संग्राम उप विजेता आ बहुचर्चित पार्श्वगायिका ममता राउत नित नया कामयाबी क राह तय करत जात बाड़ी. पिछला 22 मार्च 2012 के मुंबई के शंमुखानंद हाल में आयोजित ‘बिहार दिवस’ कार्यक्रम में अभिनेता शत्रुघ्न सिन्हा के हाथे ममता के “बिहार सम्मान” से सम्मानित कइल गइल. फेर 26 मार्च 2012 के दिल्ली में भइल ‘छठवां विश्व भोजपुरी सम्मेलन’ में “पूर्वांचल संगीत सम्मान” के अवार्ड दिहल गइल.\nएह घरी दूरदर्शन पर प्रसारित होखत ‘भारत की शान’ शो में लगातार दू हफ्ता ‘बेस्ट परफार्मर ऑफ़ द डे’ के ख़िताबो से नवाजल गइली ममता राउत. अबही ले नाहियो त तीस गो भोजपुरी फिलिमन में पार्श्वगायन कर चुकल बाड़ी ममता राउत. उनकर पहिला फिल्म रहे ‘पियवा बड़ा सतावेला’ जवना ला ममता के गावल हिट गीत ‘झाड़ू पोछा करब नाही…’ रानी चटर्जी पर फिल्मावल गइल. हालही में ममता निर्माता के०के० वर्मा के फिल्म ‘घमासान’ में ‘हम चिक्कन मक्खन मलाई…’ गीत रिकार्ड करवली.\nकलाकार, गीत संगीत, टीवी शो में प्रकाशित किया गया | Tagged ममता राउत\t| Leaveareply\n‘सुरो के महासंग्राम’ के ग्रैन्ड फिनाले में यू.पी. क प्रतिनिधित्व करीहें कल्पना सिंह\nमहुआ टी०वी० के लोकप्रिय सिंगिग रियलिटी शो ‘सुरों के महासंग्राम’ के ग्रैन्ड फिनाले में यू.पी. के प्रतिनिधित्व करीहें शाहगंज (जौनपुर) के कल्पना सिंह (मिंकी) जे यू.पी. से एह शो के फाइनलिस्ट बाड़ी. उनुकर मुकाबला बिहार आ झारखण्ड के फाइनलिस्टन से बा. संगीत शिक्षक रहल स्व० रामलखन सिंह के सुपुत्री कल्पना सिंह अपना पापा के सपना पूरा करे ला ई शो जीतल चाहत बाड़ी.\nकल्पना के बड़ भाई राम सिंह ढ़ोलक बजावेलें आ उनुकर बड़की बहिन भावना एक बढ़िया स्टेज कलाकार हई.\nअबहीं तकले के वोटिंग में कल्पना सबले पीछे चलत बाड़ी आ ऊ सबका से निहोरा करत बाड़ी कि उनुका के बेसी से बेसी वोट के जितावे लोग. काहे कि अंतिम फैसला त जनते के वोट से होखे वाला बा.\nकलाकार, गीत संगीत, टीवी शो में प्रकाशित किया गया | Tagged कल्पना सिंह, महुआ, सुरों का महासंग्राम\t| Leaveareply\nकलाकार, गीत संगीत, टीवी शो में प्रकाशित किया गया | Tagged भारत की शान, मनोज तिवारी\t|2Replies\nरियलिटी शो नृत्य के बड़का मंच ह – रिकी जैक्सन\nगोलघर, पटना के मूल निवासी आ बहुमुखी प्रतिभा वाला नृत्य निर्देशक रिकी जैक्सन एगो संघर्ष का बाद अब हिंदी अउर भोजपुरी दुनु सिनेमन में निकहा व्यस्त हो गइल बाड़े. हिंदी सिनेमा के लगभग सगरी कोरियोग्राफरन के सहायक रह चुकल रिकी जैक्सन रियलिटी शो के नृत्य के बड़का मंच मानेले. उनुकर कहना बा कि -” फिलिमन आ स्टेजो शो में एगो सीमित दायरा में नृत्य पेश कइल जाला बाकिर रियलिटी शो में कई प्रतिभागियन से प्रतिस्पर्धा होला आ सभे दोसरा से बढ़िया परफार्म करे के कोशिश करेला”. रिक्की खुद पिछला साल “आई०पी०एल० शो”, डी० डी० वन के रियलिटी शो “नच ले”, “स्मार्ट वैलुएशन कंपनी”, “निशा कोठारी शो”, “तनुश्री दत्ता 31 दिसंबरर शो” वगैरह कर चुकल बाड़े.\nरिकी जैक्सन अपना कैरियर के शुरुआत भलही हिंदी फिलिमन से कइलें बाकिर वरीयता भोजपुरी सिनेमा के देलें. अबले ऊ चार गो भोजपुरी फिलिमन में नृत्य निर्देशन कइले बाड़े. उनुकर पहिला भोजपुरी फिल्म रहल – “सजना आईले हमरे अंगना” आ चउथा फिलिम हवे “कलुआ भईल सयान”.\n“पी० आर० जैक्सन डांस एकेडमी” ( अँधेरी मुंबई) शुरू करे का बारे में रिक्की कहले कि जब ऊ माया नगरी मुंबई अइले त केहू उनुकर सहायता कइल ना चाहत रहे. सभे कहे कि वापिस लवटि जा. तब मुम्बा देवी के आशीर्वाद से साल भितरे आपन डांस एकेडमी शुरू कर दिहले. अबही उनकर पैंतीस गो स्टुडेंट हैं बाड़े जिनका के नृत्य सिखावे का साथ साथ सहयोगो देत रहेले जेहसे एह लोग के ऊ झेले के मत परो जवन रिक्की खु भुगतले.”\nकलाकार, टीवी शो, फिल्मकार में प्रकाशित किया गया | Tagged रिकी जैक्सन\t| Leaveareply


हुआवेइ Honor 7X 64GB Price in India, Full Specs - 4th August 2020 | Digit\nCurrent Best Price of हुआवेइ Honor 7X 64GB is ₹ 13990\nहुआवेइ Honor 7X 64GB Specifications\nउत्पाद के नाम : Huawei Honor 7X\nपिक्सेल घनत्व (PPI) : 407\nपिछे वाला कैमरा मेगापिक्सेल : 16 +2MP\nCPU स्पीड : 2.36 GHz\nहुआवेइ Honor 7X 64GB Brief Description\nहुआवेइ Honor 7X 64GB Smartphone 5.93 -इंच स्क्रीन LTPS IPS LCD के साथ आवेला, जौना के रेज़ल्यूशन 1080 x 2160 पिक्सल तथा पिक्सल घनत्व 407 पर इंच बा | फोन 2.36 GHz Octa कोर प्रोसेसर से संचालित बा और एकर रैम4GB बा. हुआवेइ Honor 7X 64GB Android 7.0 ओएस पे काम करेला.\nहुआवेइ Honor 7X 64GB Smartphone February 2018 मे लॉंच भईल रहे|\nफोन HiSilicon Kirin 659 प्रोसेसर से संचालित बा|\nहुआवेइ Honor 7X 64GB मे कनेक्टिविटी के तरीका बा : ,Wifi,HotSpot,Bluetooth,\nफोन मे प्रमुख कैमरा 16 +2MP मेगा पिक्सेल शूट करे वाला बा|\nहुआवेइ Honor 7X 64GB के कैमरा मे Auto Focus,,Geo-tagging,Touch Focus,Digital Zoom,Video Recording लोड बा|\nहुआवेइ Honor 7X 64GB Price in India updated on 10th May 2019\nहुआवेइ Honor 7X 64GB Price In India Starts From Rs.13990 The best price of हुआवेइ Honor 7X 64GB is Rs.13990 on Amazon.This Mobile Phones is expected to be available in 64GB variant(s).


शायद अब मानवता के अंत करीब आ चुकल बा !! - JaiBhojpuri.com\nशायद अब मानवता के अंत करीब आ चुकल बा !!\nPosted by Pankaj Praveen on December 13, 2010 at 3:31pm\nभारत के आजादी के ६० साल...एक ओर विश्व के महाशक्ति के रूप में उभरत देश के नागरिक भइला के गर्व ...मेट्रो शहर के जिनगी के दंभ...हवाई जहाज... रेल के प्रथम कलास के डिब्बा में यात्रा...वातानुकूलित कार... मल्टी प्लेक्स.. शौपिंग काम्प्लेक्स ...ओकरा से बढ़ी के २ जी आ ३ जी के संगे ४ थका जी के तैयारी के संगे दू हजार से उपर के ब्रांड के कपडा जूता के चमक दमक... उहे दूसरी तरफ उत्तर भारत में भारी शीतलहरी के कोहरा के बीच गाँव के खाली मैदान में बोरा के तट के छत के निचे बिना कौनो दीवाल या छाव के लकड़ी के आग पर जलत चूल्हा पर एक एक गो पुरान और झीना कपडा में ३ गो लईका बच्चा के गोद में छिपावत माई अपना मजदूर पति के काम से वापिस अवला के इन्तजार कर रहल बाड़ी ताकि दिन भर में १- १ गो रोटी खा के दिन गुजरत बच्चन के खेत्र राती के खाना के व्यवस्था हो सके... केतना अजीब लागत बा नु इ दृश... लेकिन हमनी अपना मजबूरी के संगे संगे भारत सरकार के भी एह दृश्य के देखल या त मज़बूरी बा या त शौख...अभी कुछ दिन पाहिले हमरा एगो मित्र के माता जी के फ़ोन आइल की बेटा तोहरा पास अगेर कुछ पुरान कपड़ा सवेटर होखे त भिजवा दा .. एगो परिवार के पास एह जादा में पहिने खातिर एगो साडी आ परिवार के अदिमी के पास लुंगी आ बनियें के अलावा कुछ भी नइखे ... सोच के ही दिल घबडा गइल.. लेकिन का करी पुरान कपडा सवेटर पहिलही दान हो चुकल रहे ... आ उहा तक पैसा के सहायता पहुचावल संभव न रहे... आज कल पर्यावरण के बचाव खातिर जहा कोष के निर्माण के बात होत बा... शहर के आवारा पशु खातिर रहे खाए के वयवस्था होत बा ...जंगल में शेर ..भालू .. मगरमच्छ के बचावे खातिर अरबो रुपया के अभियान चलावल जात बा..का आज के जुग में आदमी के कीमत जानवरन से भी कम हो गइल बा ? अभी आजे हम समाचार में देखनी की अमिताभ बच्चन भघ बचावे वाली एगो संस्था से जुड़ के ओकरा खातिर चंदा इकठा करत बाडन.. अम्बानी भाई भारत में फूट बाल के हालत सुधारे खातिर अरबो रुपया के सहायता देत बाडन .. विप्रो के प्रेम जी ९०० करोण के दान के संगे दुनिया के सबसे बधन दान कर्ता बनी गइल बाडन ... लेकिन एह लोग के नजर में आदमी के कौनो कीमत नइखे ... अगर हमनी के सच में मानव जाती से तालुक रखत बानी त गाव के एह हालत पर विचार करी के कुछ करे के प्रयास करे के चाही ना त समझ ली की मानवता के अंत करीब आ गइल बा ... Views: 13\nComment by Rajeev Mishra "राजीव भोजपुरिया" on December 13, 2010 at 4:00pm pankaj bhai pranam\naaj raurelekh padhi ke man barbas bhari aail ba , sachai se ot prot ba raur lekh ego aaina nahin raua eker chitran kaile baani soche pe majboor hokhe ke pari apna maati auru bhumi ke baare main .\njai bhojpuri jiya bhojpuri Comment by नबीन भोजपुरिया ( NB ) on December 13, 2010 at 4:28pm प्रणाम आ जय भोजपुरी\nमानवता के अंत !\nएगो बहुत बडहन सवाल बा जवना के दु चार लाईन लिखला से कुछ कहल ना जा सकेला , बाकी जवन समाज बा आ जवन स्थिति परिस्थिति बा वोह मे अर्थ ( रुपिया पईसा ) बहुत मायने राखत बा आ जब ई मायने राखे लागल त फेरु मानवता पिछुवा गईल आ तब से पिछुवाईले जात बा ।\nएहि मे कुछ लोगन के बुझाईल की तनि ओहु के देख लिहल जाउ त लोग डोनेसन , पईसा हेन तेन आदि कई रहल बा ।\nबाकी एगो खातिर एगो के रोकल जरुरी नईखे , आ रउवा जान के अचरज होई की अभी तकले ( माने आजादी के बाद ) सबसे ज्यादा पईसा सरकार के तरफ से अगर आईल बा त खाली एहि मानवता खातिर लेकिन ...... मय कहानी मय लोग जानत बा ..\nदेखी मानवता तब ले जिही जब लोगन के अपना भाषा , अपना संस्कार अपना माटी अपना परम्परा अपना व्यवहार मे पवित्रता रही लगाव रही आ गर्व रही , काहे की इहे कुल्हि चीजु आदमी के आपन नीमन के अलावा दोसरा के नीमन करे खातिर प्रोत्साहित करे ले।\nप्रयास हर चीज खातिर होखे के चाही आ हर चीज खातिर आवाज उठावे के चाही लेकिन हर चीज मे कुछ उद्देश्य ले के आगे बढे के चाही ।\nएगो जरत , बरियार , संवेदना से भरल , भावपुर्ण , मार्मिक , दिल के दहलावे वाला ब्लाग खातिर हम धन्यवाद दिहल चाहब आ उमेद करब की राउर ई सोच ढेर लोगन तक पहुंची ... जय भोजपुरी जय मानवता Comment by Sudhir Kumar on December 13, 2010 at 5:10pm प्रवीण जी, प्रणाम आ जय भोजपुरी,\nमानवता के अंत पर त कुछ कहल मुश्किल बा, लेकिन हमनी का कोशिश कइल जाव कि ओहिजा कुछ सहायता पहुँच सको। रउआ अगर पता देब, त जय भोजपुरी परिवार एह दिशा में कुछ ना कुछ योगदान जरुर कइ सकेला। बाकी लोगन के त पता ना, लेकिन हमरा लगे कुछ पुरान कपडा जरुर होई, जवन कि भेजल जा सकेला। हमरा भरोसा बा कि एहिजा ढेर लोग होइहें, जे कुछ ना कुछ सहायता त जरुर पहुँचा सकेले ओह लोगन तक, जेकरा शायद एह ठंड से ज्यादा डर सरकार के ठंडा रवैया से लागत होई।\nअफसोस इहे बा कि ई ओह राज्य में हो रहल बा, जहँवा के मुख्यमंत्री निर्जीव मूर्ति बनवाये, अउर ओकर सुरक्षा खातिर बेतहाशा धन खर्चा कइ रहल बाडी, लेकिन इंसान खातिर एक रुपया भी ना... कबो-कबो ई सोच के शर्म आवेला कि आखिर केकरा के हमनी का अपाअ उपर राज करे के अधिकार दे देले बानी जा। खैर, हमनी के समाज आज ले कवनो जरुरतमंद के सहायता देवे से पिछे नइखे हटल, अउर एह बेर भी हमनी का ना हटब जा, ई वादा बा।\nआईं, पीडित मानवता के सेवा कइल जाव...\nComment by भास्कर रंजन "सूर्य" on December 13, 2010 at 5:15pm परनाम आ जय भोजपुरी,\nराउर इ धरती से जुडाव आ ओकरा सुख - दुःख के महसूस कइल देखके हमनी के बडा गर्व होता । लेकिन दु:ख भी बहुते होत बा मानवता के इ स्थिति देखके । लेकिन ए खातिर जिम्मेवार के बा . . . ? समाज के एगो आदत हो गइल बा अँगुरी उठावे के । खाली पइसा आ दान दे देहला से का सब सुधर जाई ? का ए स्थीति खातिर हमनी खुद जिम्मेवार नइखी ? पूरा देश चिल्लात बा "हम दो, हमारे दो" . . . आ हमनी के बहिरा साँप होके कुत्तन- पिल्लियन खानी पैदा कइले जात बानी . . . अगर दिनभर मजूरी के बाद 10 रूपिया अधिका मिल जाता त जामा कइला के जगेह भट्ठी में दे आवत बानी । हमरा याद बा कि हमरा गाँव में एगो बडा गरीब परिवार रहे, वोकर स्थिति वोहसे कम ना रहे जवन रउआ बतावत बानी . . . गाँव में ओबेरा हमनी के सबसे धनीका में गिनती होखे . . . बाबूजी - चाचा लोग से देखल ना गइल त ओकर स्थिति सुधारे खातिर एगो रेकसा खरीद के चलावे खातीर दे दिहल लोग कि उ कमाई आ खाई । महिना दू महीना ले सब ठीकठाक चलल वोकरा बाद उनकरो पैर जमिनी पर ना रहे लागल । अंत में रेकसा बेच के घर छोड के भाग गइले । डर रहे की लोग जान जाई त मारी । आजो उनकर मेहरारू हमरा घरे काम करेली आ पहिले से बहुते बढिया बाडी । इ त एगो उदाहरण रहे . . . अइसन बहुते सारा घटना हमरा सामने घटल बा . . . अब रउए बताई कि कवना भरोसे सहायता केहू करी आ केतना दिन करी । दोसर पहलू बा जात-पात आ नेतागीरी । नवीन भाई ठीक कहनी ह कि जबले सभ्यता आ संस्कृति ना सिखी आ ओकरा अनुसार ना रही इ सब कमी बनल रही आ मानवता मरत रही । उहे नेता गरीबन के लूटत बाडन आ चुनाव अइला पर हमनी फेर ओकरे के भोट देत बानी .... आखीर काहे ?\nदेखी बात बहुते बडहन बा आ जरूरी भी । रउआ भाव आ मर्म के जेतना गुन गाई जा कम बा । हमनी के परयास भी करे के चाही लेकिन इ ख्याल रखते हुये कि जवना आदमी खातीर हमनी करत बानी उहे ए बात खतिर केतना तत्पर बा । कहीं मय कइल काल्ह होके माटी मे त ना मिला दी ।\nएगो जरत , बरियार , संवेदना से भरल , भावपुर्ण , मार्मिक , दिल के झकझोरे वाला ब्लाग खातिर बहुते-बहुते धन्यवाद ।\nजय भोजपुरी । Comment by Pankaj Praveen on December 13, 2010 at 5:31pm सुधीर भाई जय भोजपुरी परिवार के उद्देश्य हमेशा हमेशा लोगन के सहायता कइल रहल बा.. और वक़्त वक़्त पर लोगन के सहायता भी भइल बा .. लेकिन इ जौन स्थिति के वर्णन हम कइले बानी.. इ मात्र एक दू गो परिवार के ना बा .. उत्तर प्रदेश के बहरैच और लखीमपुर जिला हर साल बाढ़ में तबाह होला.. और नदी के काटन में हर साल १० - २० गाव के पलायन हो जाला...और बरसात के बाढ़ के तुरंत बाद जादा में मौसम के शुरुवात हो जाला ... एह भयावह स्थिति में हजारो लोगन के एक साथ सहायता सायद संभव नइखे... लेकिन हम ओह में से दू चार परिवार के सहायता खातिर जानकारी इक्कठा करे के प्रयास करब ... जय भोजपुरी परिवार में हम एह जानकारी के एह बझ से बाटनी की मानव कल्याण से जुडल कौनो संस्था के नज़र पड़े आ ओह लोगन के एह ठण्ड के संगे गरीबी के अभिशाप से मुक्ति दिलावे के प्रयाश होखे Comment by Pankaj Praveen on December 13, 2010 at 5:42pm भास्कर भाई राउर नाराज़गी जायज बा .. लेकिन हम सिर्फ इतने जानल चाहब की कौनो घायल भा घाव भइल शरीर के अंग के ठीक करे के एक मात्र तरीका ओकरा के काट के फेकल ही होला का? हमरा समझ से एगो गरीब परिवार सिक्चा के अभाव में एगो छोट बच्चा के नियन होखे ला .. जे अज्ञानता बस अपने आप के नुकसान पहुचावेला .. एह स्थिति में का हमनी के अपना बचा लोग के सडक पर छोड़ देबेनी? एह बात पर विचार क इ ला के जरूरत बा की ओह लोग के भीख देहला के जगह पर अज्ञानता के अन्धकार से ज्ञान के ओर ले चली के एगो बेहतर इन्सान नियन जिनगी जियला खातिर प्रेरित कइल जाव.. अभी हाल ही में हम देल्ही विश्व विद्यालय के एगो छत्र संस्था के बारे में जानकारी मिलल हा .. जे गरीब बेबस और हाड तोर मेहनत करे वाला रिक्सा वालन के संगठित करी के अपना माध्यम से गारंटी दे के बैंक से निजी रिक्सा खातिर लोन दिलवा के , ओह लोगन पर बराबर ध्यान रखते हुवे ओह लोगन के कमाई आ बेहतर जीवन खातिर प्रेरित करत बिया... हमनी के भी संगठित हो के कुछ इसने कदम बढ़ावे के पड़ी... Comment


मनोज तिवारी, रिंकू घोष के फिलिम ‘अंधा कानून’ डंका पीटलसि – Anjoria\nभोजपुरी मेगा स्टार मनोज तिवारी आ हॉट गर्ल रिंकू घोष क जलवा एह घरी मुंबई में खूबे चलत बा. एह जोड़ी के फिलिम ‘अंधा कानून’ मुंबई में सफलता के डंका बजावत बिया. एहमें मनोज तिवारी के जबरदस्त एक्शन, आ धांसू संवाद का चलते हर भोजपुरी दर्शक एकरा के देखल चाहत बा. खुद मनोजो तिवारी एकरा ले के बहुते उछाहह में बाड़े. उनकर कहना बा कि ‘अंधा कानून’ कानून का बारे में लोग के राय बदल दी.


मनोज तिवारी – संगीता तिवारी के जोड़ी ‘इंसाफ’ में – Anjoria\nभोजपुरी मेगास्टार मनोज तिवारी ‘मृदुल’ आ खूबसूरत अदाकारा संगीता तिवारी के जोड़ी पहिला बेर निर्माता अभय सिन्हा के फिल्म ‘इंसाफ’ में पहिला बेर बनल बा. यशी फिल्म्स प्रा॰लि॰ का बैनर में बनत एह फिल्म के निर्देशक अजय श्रीवास्तव हउवें. फिल्म में पति पत्नी बनल मनोज तिवारी आ संगीता तिवारी पर एक से बढ़कर एक सुपरहिट गाना आ सीन फिल्मावल गइल बा.\nपारिवारिक विषयवस्तु पर बनल एह फिल्म में सुपरस्टार पवन सिंह, क्रिशा खण्डेलवाल, उर्वशी चौधरी, अवंतिका, सिद्धार्थ रॉय, रवि उज्जैन, प्रिया पाण्डेय, संतोष श्रीवास्तव, दीपक सिन्हा, अनुप अरोडा व गजेन्द्र चौहान के प्रमुख भूमिका बा. गीतकार अशोक कुमार दीप, विनय बिहारी आ संगीतकार अशोक कुमार दीप हउवे.\nफिल्म में सीमा सिंह एगो आयटम गीत में नजर अइहे. कैमरामैन शकील अंसारी, कथा-पटकथा अजय श्रीवास्तव, संवाद मनोज कुशवाहा, नृत्य राम देवन, कानू मुखर्जी, व पप्पू खन्ना, एक्शन शकील शेख, कला विजय दास आ कार्यकारी निर्माता अंजनीकांत श्रीवास्तव हउवे.\nफिल्म निर्माता अभय सिन्हा “इंसाफ” से पहिले भोजपुरिया परदा खातिर ‘‘बंधन टूटे ना”, “प्यार के बंधन’’, ‘‘धरती कहे पुकार के’’, “राजा ठाकुर’’, ‘‘जनम-जनम के साथ’’, “हम बाहुबली’’ आ ‘‘रणभूमि’’ जइसन फिलिम बना चुकल बाड़न.\nफिल्म दुर्गा पूजा का समय रिलीज होखी.\nBirthday bash by Sangeeta Tiwari


टटका खबर, बियफे. 8 अप्रैल 2021 – टटका खबर\nखेल देश-दुनिया भोजपुरी पट्टी राजनीति\nApr 8, 2021 एकमा, कोरोना, कोविड, चंपारण, चुनाव आयोग, बगहा, ममता बनर्जी, महाराष्ट्र, सारण, हॉकी\nआखिरकार चुनाव आयोग के ममता बनर्जी के नोटिस भेजहीं के पड़ल. काल्हु बुध का दिने आयोग नोटिस भेजि के पश्चिम बंगाल के मुख्यमंत्री आ तृणमूल कांग्रेस के मलकिनी ममता बनर्जी से पूछलसि कि ऊ आपन सफाई मे का कहल चाहत बाड़ी से 48 घंटा का भितरे बतावसु. चुनाव आयोग के कहना बा के शुरुआती जाँच में लागल बा कि तीन अप्रैल के दीहल ममता के भाषण चुनाव अधिनियम, 1951 आ जनप्रतिनिधित्व कानून के बनावल सीमा लँघले बा. ओह भाषण में ममता बनर्जी मुसलमानन से एक जुट हो के तृणमूल के वोट देबे के अपील कइले रहली. बाद में अपना एगो भाषण में प्रधानमंत्री नरेन्द्र मोदी कहले रहलन कि अगर अइसने बात कहत अगर हिन्दूवन से एकजुट हो के भाजपा ला वोट करे के कहले रहतन त चुनाव आयोग उनुका के तुरते नोटीस भेज दिहले रहीत आ मीडियो बवाल उठा लिहले रहीत. बाकिर ममता के कहला पर सभे महटिया के बइठल बा.\nकेंद्रीय स्वास्थ्य मंत्री डॉक्टर हर्ष वर्धन काल्हु साफ साफ कह दिहलन कि कुछ राज्य सरकार अपना नाकामी से ध्यान हटावे आ कोविड महामारी के बारे में डर फइलाने के कोशिश रत बाड़ी सँ. ई सही बात नइखे. जान जाईं कि कुछ लोग जानत बूझत जनता के बरगलावे का कोशिश करत बा आ कहत बा कि टीका लगवावे के उमिर घटा के 18 बरीस कर दीहल जाव. ओह लोग के मालूम बा कि टीका बने बनावे मे समय आ साधन लागेला आ एकरा के बेहिसाब तरीका से बढ़ा के ना बनावल जा सके. अगर उमिर के बन्धन हटा दीहल जाव त अइसन भीड़ उमड़ी भा उमड़ा दीहल जाई जवना के सम्हारल ना जा सकी. एही चलते स्वास्थ्य मंत्री डॉक्टर हर्ष वर्धन काल्हु साफ कहलन कि जबले वैक्सीन के आपूर्ति सीमित बा जबले ओही लोग के टीका लगावल जाई जेकरा एकर जरुरत बा. ओह लोग के अबहीं इन्तजार करे के पड़ी जे कतार तूड़ के पहिले अपना के लगवावल चाहत बा.\nस्वास्थ्य मंत्री इहो कहलन कि महाराष्ट्र सरकार के लचर आ सुस्त रवैया पूरा देश के प्रयासन पर पानी फेर दिहले बावे. छूताह लोग सभले अधिका आजु महाराष्ट्रे में बा आ छूत पसरे के रफ्तार सभले अधिका बा.\nअर्जेंटिना दौरा पर गइल भारत के हॉकी टीम अपना पहिला अभ्यास मैच में मेजबान टीम आ ओलम्पिक चैंपियन अर्जेंटीना के 4-3 से हरा दिहलसि. पहिला चौथाई खेल में केनियो से गोल ना दागल जा सकल रहुवे. बाकिर दुसरका चौथाई में भारत दू गोल दाग के आगे हो गइल रहुवे. हाफ टाइम का बाद तिसरका चौथाई में भारत फेरु एगो गोल दागत3गोल से आगा हो गइल रहुवे. बाकिर ओकरा बाद अर्जेंटीना टीम दू गोल दाग दिहलसि आ खेल 3-2 पर आ गइल. आकरा बाद आखिर में भारत एगो गोल अउर दागे में सफल भइल आ खेल 4-2 के हो गइल. एकरा बाद अर्जेंटीना का तरफ से एगो गोल अउर क दीहल गइल जवना का बाद भारत आपन पूरा बेंवत लगा के अपना बढ़त के बचाव कइलसि आ खेल के फैसला 4-3 से हो गइल.\nरिजर्व बैंक का तरफ से प्रमुख नीतिगत दरन में कवनो बदलाव ना करे के एलान का बाद बुध का दिने शेयर बाजार लिवालन का हाथे लागल. सेंसेक्स आ निफ्टी दुनु में निकहा उछाल देखे के मिलल. सेंसेक्स 460 अंक के बढ़त बनवलसि त निफ्टी 136 अंक के.\nइलाहाबाद हाईकोर्ट उत्तर प्रदेश मे कोरोना संक्रमण प्रकोप को देखत पंचायत चुनाव टारे के गोहार लगावे वाली एगो जनहित याचिका के खारिज कर दिहलसि.\nसारण जिला के एकमा इलाका में बीआरसी कार्यालय का नियरा एगो बगइचा में बइठल एगो ऑरकेस्ट्रा संचालक के गोली मारके हत्या कर दीहल गइल.\nपश्चिम चंपारण जिला के बगहा नगर के शास्त्रीनगर मुहल्ला के चार गो लइका गंडक नदी में नहात घरी डूबे लगलें. घाट पर मौजूद लोग दू गो के त बचा लिहलें बाकिर डू गो दह गइलें. ओहनी के अबहीं पावल नइखे गइल.


जब लालू जी गवले, लागल झुलनिया के धाक्का बलम कलकात्ता पहुंच गये When Lalu yadav sung Lagal Jhulania ke dhakka song know about this – News18 हिंदी\nजब लालू जी गवले, लागल झुलनिया के धाक्का बलम कलकात्ता पहुंच गये\nलालू यादव के भोजपुरी प्रेम जगजाहिर बा. लागल झुलनिया के धाक्का से लेके कए गो गाना भी उ गुनगुनात रहलें.\nभोजपुरी क्षेत्र में लोकगीत के बहुते महत्व बा. एकरा से कोई अछूता नइखे. लालू यादव त कए बार भोजपुरी गाना गुनगुनात रहलें.\nकन्हैया चा के लइका के बियाह रहे। दूपहरिये से बरियात जाए के तइयारी होत रहे। उमाशंकर अउर मुकेश कहले कि हमनी के उमेश भइया के कार से चले के। उमेश भइया के नाम सुन के हमहूं खुश हो गइनी। उनका भिरी खिस्सा के खजाना बा। एक से एक कहानी। ना राजा ना रानी, खांटी राजनीत वला। उनकर अलमारी किताब से भरल बा। जब देखs तब अखबारे, किताब में मुड़ी गड़वले रहेले। उमेश भइया के साथे कहीं जाये के मतलब रहे रस्ता भर के अनमाना। उनका कहानी में कब रस्ता खत्म हो जाई, बुझैइबे ना करे। किरिन डूबे के पहिले बरियात के गाड़ी खुले लागल। हमनियो के उमेश भइया के कार में बइठनी जा। उमेश भइया कार चलावत रहन। हम उनका साथे आगा बइठल रहीं। उमाशंकर अउर मुकेश पिछिला सीट पs रहन।\nलागल झुलनिया के धाक्का...\nओह दिन लगन बरियार रहे। रस्ता में कइअक गो बरात के गाड़ी मिलल। आगा एगो गाड़ी पs गाना बाजत रहे, लागल झुलनिया के धाक्का बलम कलकत्ता पहुंच गये... एक दू मिनट के बाद जब हमनी के गाड़ी के पास मिल गइल तs उमेश भइया कहले, ई मशहूर लोकगीत सुन के लालूजी की इयाद आ गइल। तs हम कहनी, ई लोकगीत से भला लालू जी के का संबंध बा ? उमेश भइया हंस के कहले, लालू जी के लोकगीत-संगीत से बहुल लगाव रहल बा। उनका भासन में भोजपुरिया कहाउत अउर गीत भरल रहेला। 2017 में लालू जी अखिलेश जादव के परचार करे खातिर यूपी गइल रहन। एक जगे भासन देत-देत अचके में लालू जी गावे लगले, लागल लागल झुलनिया के धाक्का बलम कलकत्ता पहुंच गये... लालू जी के कहे के मतलब रहे कि अखिलेश जादव चुनाव में मोदी जी के अइसन धाक्का मरिहें कि उ बहुत दूर फेंका जाइहें।\nलालू जी के देखादेखी दोसरो लोग गावे लागल\nरोड पs गाड़ी के रेला बढ़ गइल तs उमेश भइया चुप लगा गइले। जब रस्ता फांफर मिलल तs उनकर कहानी फेन शुरू भइल। लालू जी ई लोगगीत के चुनावी रंग में अइसन रंगले कि उनका देखा-देखी दोसरो लोग अइसहीं गावे लागल। लालू जी के नकल करे वला लोग बिहारो चुनाव में ई गीत गावले। छोटा लालू के नाम से मशहूर नेता 2015 अउर 2019 के चुनाव में भीड़ जुटावे खातिर खूब ई गीत गवले। लेकिन ई लोकगीत के असली मरम बेरोजगारी से जुड़ल बा। जब बियाह के बाद दुलिहन ससुरार आवत बाड़ी तs उ अपना मरद के ना कमवला पs ताना मारी तारी। ई ताना सुन के मरद कमाये खातिर कलकत्ता चल जात बाड़े। ई लोकगीत में बेरोजगारी अउर बिरह के बेदना बा। लेकिन कई लोग एकरा के हंसी मजाक अउर रास -रंग से जोड़ देला। जइसे 1971 में एगो फिलिम आइल रहे जौहर महमूद इन हौंगकौंग। एह फिलिम में भी ई लोकगीत के हिन्दी गाना बना के शामिल कइल गइल रहे। आशा भोसले के गावल गीत के बोल रहे- लागा लागा झुलनिया के धाक्का बलम कलकत्ता पहुंच गये।\nलईकांई से लोकगीत से लगाव\nकार सरपट भागत रहे। उमेश भइया तनिका चुप भइले तs मुकेश कहले, लालू जी अइसन नेता के गीत-गवनई से कइसे लगाव हो गइल ? तs उमेश भइया कहले ई बात के समझे खातिर तहरा लालू जी के किताब- गोपालगंज से रायसीना पढ़े के परी। ई सुन के उमाशंकर कहले, का भइया, अब हमनी के कहां किताब बढ़े जाइब जा, तूंही सुना द कहानी। उमेश भइया कहले, ई किताब में लालू जी कहले बाड़े कि उनकर जीवन मामूली ढंग से शुरू भइल रहे। उनका घर के पीछा ब्रह्म बाबा के अस्थान रहे। उनका गांव के एगो काका अहिजे सोरठी बिरजाभार (भोजपुरी प्रेम लोककथा) गावत रहन। लालू जी लइकाईं में बड़ी चाव से ई लोकगीत सुनत रहन। लालू जी के ओह घरी चैता, बिरहा, होली, सोरठी सुने में बड़ा मन लागत रहे। लालू जी जब मुखमंतरी बन गइले तबो उनकर लोकगीत के प्रति प्रेम बनल रहल। मुखमंतरी आवास में उ कई बेर चैता गववले रहन।\nलालू जी भिखारी ठाकुर के प्रशंसक\nउमेश भइया के कहानी आगा बढ़ल। लालू जी रायबहादुर भिखारी ठाकुर के भी बड़ा प्रशंसक रहन। बिहारी लोकसंस्कृति के आगा बढ़ावे में भिखारी ठाकुर लमहर जोगदान बा। सामाजिक सुधार पs लिखल उनकर नाटर आजो झोकझोर देला। भिखारी ठाकुर के नाटक मंडली के एगो बड़ कलाकार रहन रामचनदर मांझी। उनका 92 साल के उमिर में 2018 में संगीत नाटक अकादमी के पुरस्कार मिलल रहे। एक बेर लालू जी रामचन्दर मांझी से कहले रहन, आप जब तक जीएं, भिखारी ठाकुर के जिंदा रखें। 2017 में रामचनदर मांझी जवाहर लाल नेहरू विश्वलिद्यालय में भिखारी ठाकुर के इयाद में कार्यक्रम कइले रहन। 92 साल के उमिर में रामचनदर मांझी के अभिनय देख के जेएनयू के शिक्षक अउर छात्र अचरज में पड़ गइल रहे लोग। लालू जी आपन लोकसंस्कृति के ज्ञान के राजनीत में अइसन प्रयोग करत रहन कि सुने वला के हंसी छूट जात रहे।\nTags: Bhojpuri News, News in Bhojpuri, UP, उत्तर प्रदेश, बिहार, यूपी


विधवा विवाह के सन्देश देत साँवरिया आई लव यू – Anjoria\nअप्रैल 13, 2010 भोजपुरी फिल्म, रानी चटर्जी, विनय आनन्द, साँवरिया आई लव यू\nसिल्वर स्क्रीन पर एक से बढ़ के एक हिट फिल्म देबे वाला भोजपुरिया सुपर स्टार विनय आनन्द के लीक से हट के बनत फिल्म के नाम बा साँवरिया आई लव यू. एह फिल्म के जरिये निर्माता सीबी त्रिपाठी आ शंभू पांडे विधवा विवाह के संदेश लोग तक चहुँपावे के बीड़ा उठवले बाड़न, सुपर हिट फिल्म बृजवा के बाद विनय आनन्द आ दीपक दुबे एक बेर फेर से साथे आ रहल बाड़े. नायिका बाड़ी भोजपुरी सिनेमा के रानी रानी चटर्जी. निर्देशन कर रहल बाड़े रामपाल सिंह. फिल्म के प्रस्तुत कर रहल बाड़े जीतेश दूबे, जे अपना फिल्मन से भोजपुरी सिनेमा के एगो नयागति दिहले बाड़े.\nआजुवो गाँव देहात में विधवा औरतन के हालत खराब रहेला. कमे उमिर में बिआह का बाद विधवा हो गइल लड़कियन के बहुते सामाजिक परेशानी झेले के पड़ेला. निर्माता निर्देशक लोग के कोशिश बा कि यूपी बिहार के विधवा विवाह के सच्चाई लोग का सामने ले आवल जाव. विनय आनन्द के भूमिका चउँकावे वाली बा. गौरवो घई नया तेवर में लउकिहन आ साथ में रहीहें काशी के चर्चित कलाकार अशोक गुप्ता.\nपिछला दिने जब चांदीवली स्टूडियो में बहुत दिन बाद कवनो भोजपुरी फिलम् के शूटिंग होत रहुवे त प्रचारक शशिकान्त सिंह का रंजन सिन्हा के बोलहटा पर पत्रकारन के टीम चहुँपल त देखल लोग कि सौ से बेसी डांसरन का बीचे सुपर स्टार विनय आनन्द आ सुपर अदाकारा रानी चटर्जी का ऊपर स्टूडियो का खूबसूरत बगान में गाना फिल्मावल जात रहुवे. गाना के कोरियोग्राफी विनय आनन्द के पत्नी ज्योति आनन्द करत रहली. जरावत घाम में फिल्मावल जा रहल एह गाना के बोल रहुवे सोरह शृंगार कर के सोरह बरिस में महकल बाड़ू ए गोरिया. ठेठ भोजपुरिया अन्दाज में एह गीत के निलेश उपाध्याय आ खूशबू जैन गवले बा लोग.\nराजस्थानी गेटअप में विनय आनन्द आ मराठौ ड्रेस में रानी चटर्जी के साथ पंजाबी भांगड़ा होखत देख सभे अचरज में रहे. गाना के कैमरा में कैद करत रहलें प्रमोद पांडे. कोरियोग्राफि करत ज्योति एह बात के ध्यान त राखत रहली कि विनय आनन्द के बहुते परेशानी मत होखे बाकि मेहनत करावे में कवनो कंजूसीओ ना करत रही. विनय आ रानी के जोड़ी एह गाना पर बहुते बढ़िया लागत रहुवे.\nबाद में पत्रकारन से बतियावत निर्माता शंभू पांडे आ सी बी त्रिपाठी कहलन कि ई एगो पारिवारिक फिल्म बा जवना में विधवा विवाह के केन्द्रीय विषय बनावल गइल बा. निर्देशक रामपाल सिंह कहलें कि उनका खुशी बा कि अइसनका ज्वलंत मुद्दा पर फिल्म बनावे के मौका मिलल. निर्माता आ निर्देशक लोग अपना टीम खास कर के विनय आनन्द, रानी चटर्जी, गौरव घई, आ दीपक दूबे के खूब तारीफ कइल.\nबाद में कोरियोग्राफर ज्योति आनन्द से पुछल गइल कि भोजपुरी में राजस्थानी आ मराठी लुक पर पंजाबी नाच के कवनो खास वजह? जवाब दिहली कि कास्ट्यूम राजस्थानी ना हऽ, बस रुटीन से अलगा बा.


मछरी – Anjoria\nअप्रैल 3, 2021 भोजपुरी कहानी, मछरी, रामेश्वर सिंह काश्यप\nरामेश्वर सिंह काश्यप\nताल के पानी में गोड़ लटका के कुंती ढेर देर से बइठल रहे। गोड़ के अंगुरिन में पानी के लहर रेसम के डोरा लेखा अझुरा जात रहे आ सुपुली में रह-रह के कनकनी उठत रहे जे गुदगुदी बन के हाड़ में फैल जात रहे। कबहूँ, झिंगवा मछरी एँड़ी भिरी आके कुलबुलाए लागत रही सन त सऊँसे देह गनगना जात रहे। कुछ दूर पर सरपत में बेंग टरटरात रह सन आ कवनो-कवनो जब तब पानी में कूद जात रह सन जेकरा से ताल में चक्करदार हल्फा उठे लागत रहे आ तरेंगन के परछाहीं लहर पर टूटे लागत रहे।\nझींगुर के अजब मनहूस झनकार हवा में भर गइल रहे। नीम के फूल के गंध से मातल बेआर ढिमिलाइल फिरत रहे। दिन भर के तवँक से अँउसाइल कुंती के मन भइल कि गते से पानी में उतर जाय आ अपना देह के पानी में बोर दे। चुहानी में साँझे से चूल्हा फूँकत-फूँकत ओकर जीव उजबुजा गइल रहे। मारे पसीना के लूगा देंह में सट गइल रहे। कसहूँ जीव जाँत के सब केहू के बीजे करा के फजिरे बरतन बासन मले खातिर पानी ले आवे निकललि रहे। राते में डूभा, छीपा आउर बटुआ पानी में ना फुला दिआई त बिहने जूठ अइसन खरकट जाई कि छोड़वले ना छूटी। बाकि, कुंती से पानी में उतरल ना गइल। अपना देह के आउर ढील कके ऊ चुपचाप बइठल रहलि।\nबगले में, दहिने ओकरा घर के दुआर लउकत रहे। निकसार में ढ़िबरी धुआँत रहे। ढिबरी के मइलछहूँ लाल अँजोर में अपना पोंछ से मच्छड़ उड़ावत भँइस लउकति रहे। धवरा बैल कोना में बइठल पगुरात रहे। कुंती के बुझाइल कि ओकर माई सूत गइल होई आ ओकर नाक फोंय फोंय बोलत होई, बाबूजी ओ आँख मूँद के महटिअवले होइहें आ दम्मा के मारे उनकर साँस अदहन लेखा हनर-हनर करत होई। सीतवा, गीतवा, मोतिया, गएत्रिया, अबिलखवा, कअिया सब एके खटिया पर गुड़मुड़ा के सूतल होइहंसन। कवनो के लात कवनो के मूँड़ी पर चढ़ल होई, कवनो के मूड़ी लटकल होई, कवनो के गोड़ खटिया के ओरचन में बाझ गइल होई। अब ओकरा जाके सबके सोझ करे के परी। सब पिल्ला लेखा य-काँय किकिअइहन स आ माई काँचे नीदे जाग के अलगे अनरवाह करी- ”अइसन कुलच्छिन ई कुंतिया बिया, दिन रात लइकन के डँहकावत रहेले, एकर बस चले त ई सब के छछना-छछना के मुआ दिही।“ बाबूजी अलगे अपना खटिया पर से गुरगुरइहें- ”काहे रोवाबत बाड़ि स रे, हमरा के जीए देविस कि ना? एक त हमार जीव अपने खों खों।“ आ ऊ सब के ओइसही छोड़ दे त माई लगिहें बिख बोले- ”एकर रहन देख के त हमार पित लहर जाता। काठ के करेजा हइस। पत्थल ह पत्थल। एकरा कवनो दम-फिकिर हऊ स! लइका मूअ सन भा जीय सन।“\nघर का इयाद आवते कुंती के जीव उदास हो गइल जइसे खँखार पर गोड़ पर गइल होखे। कुंती के ना चहलो पर पहिले के याद ओकरा आँख के आगा पंवरे लागल।\nकुंती नौ बरिस के रहे तबे ओकर माई मू गइल रहे। ओकरा अपना माई के मउअत सोझा लउके लागल। माई मउराइल बैगन लेखा हो गइल रहे आ ढकना में लाल मिरचाई जरा के टहल ओझा बेंत पटक-पटक के ओझाई करत रहन, फिर माई के मूड़ी एक देने लटक गइल आ बुढ़िया मेहरारू सब सियार लेखा फेकरे लगली स, आजी हमरा के करेजा में जाँत के माई के गुन रो रो के गावे लागल रहे। कुछु दिन बाद बाबूजी आ चाचा मूड़ी छिलवा लेलन, खूब भोज भंडारा भइल आ छौ महीना बाद नइकी माई आइल। पहिले दिन ओठ बिजुका के हमरा के देखते पूछलस- ”तूँही हमरा सवत के बेटी हऊ?“ हम मूड़ी हिला के कहली- ”हूँ।“ तहिया से आज ले ऊ हमार जेतना साँसत कइलस ओतना कवनो दुसमनो केहू के ना कइले होई। के जाने ओह जनम के कवना कमाई से हम दस बरिस में जीयते, छछात नरक के भोग भोग लेलीं। माई के बरसाएने लइका भइल। पाँच गो त मूँ गइलेंस। ओकरो पाप माई हमरे कपारे पर थोपेले कि इहे हंड़साखिन मुअवलस। बाबूजी के दम्मा हो गइल। माई रोज कवनो ना कवनो रोग कछलहीं रहेले। चाचा माइए से आजिज आके अलगा हो गइलन। लइका देखीं त हम, खैका बनाई त हम, भँइस गोसि के सानी पानी करीं, गवत लगाईं त हम। माई अपना हाथे खरो ना टारे। दस बरिस से दिन रात चंग पर चढ़ल रहीला, मिजाज चरखा भइल रहेला, अतनों साँवस ना मिले कि अएना में सुबहिते मुँह देखीं।“ सोचत-सोचत कुंती के बुझाइल कि ओकरा देह में देहे नइखे।\nअठमी के चनरमा, सड़ल तरबूजा के फाँक लेखा बाँस के फुलुँगी में अझुराइल रहे फीका, उदास, सकुचाइल। मारे धूर के असमान सिलेट लेखा साँवर लागत रहे। पानी में डूबल-डूबल कुंती के गोड़ कठुआ गइल रहे, पेड़ुरी चढ़े लागल रहे। ऊ गते से आपन गोड़ पानी से बाहर निकाल लेलस। एक मन कइल कि घइला भर के घरे चलीं। ढेर रात बीत गइल। बाकि ओकरा से टकसल ना गइल, आलम ओकर गतर गतर बान्ह देले रहे। कुंती गते से एगो खपड़ा टकटोर के अपना एँड़ी के मइल छोड़ावे लागल। चिंता के टूटल धागा फिर जोड़ा गइल। एने तीन साल से त हमरा अपने चुप-चाप बइठे के मन ना करे। जहाँ अकेले बइठीं मन में किसिम-किसिम के विचार उठे लागेला। ई सभ सोचला से का फयदा?\nबाकि जहाँ इचिको सँवस लागल कि फिर बैताल ओही डाढ़ पर। मनवाँ खरावे बात देने झुकेला। एही से जान बूझ के हरदम अपना के काम में बझवले रहीला। जेतना हमउमरिया सखी सहेली रही सन सभ के बिआह कहिए भइल। कै गो त लरकोरिओ हो गइली सन। जहाँ ऊ सब बइठिहँ सन। खाली ससुर के बात, अपना मरद के बात। खोद-खोद के दोसरा से पूछिहऽ सन आ रस ले ले कहिंहऽसन। हमरा त ई सुनल इचिको नीमन ना लागे बाकि केहू सुनइबे करै त का कान मूँद लिहीं? झूठ काहे के कहीं, जहिया ई सब सुनीला नींद ना लागे सऊँसे रात करवटे बदलत बीतेला। मने-मने हमहूँ सपना देखे लागीला कि कइसन हमार ससुरा होई, कइसन सास के सुभाव होई, सवाँग खिसियाह मिलिहें कि मिठबोलिया?\nऊँह कइसनो मिलस। आपन आपन भाग ह। नइहर में सौतेली मतारी के दिन-रात के किचकिच से त नीमने होई। माई के बोली हइ स? बुझाला कि चइली से मारत होखे। बाबूजी के मति न फेर देले बिया। परियार साल बाबूजी एक जगे ठीक ठाक कइल स त माई ठेन बेसाह देलस कि एह साल बैल किनाई। बँटइया पर खेती ना होई, अपने हर चली। जब रोपेया बैल में उठ गइल, हमार तिलक कहाँ से दियाव? परसाल फिर बाबूजी एक जगे बात चलवलन। लइकवा दोआह रहे। डाकपीन के काम करत रहे। एक तरे से सब कुछ पक्के रहे। सखी सहेली में केहू हमरा के मनीआडर वाली कह के चिढ़ावे, केहू लिफाफा पोसकाट वाली कह के चउल करे। हमहूँ मनेमने गाजत रहीं कि दोआह बा त का ह? करकस मतारी से त जान बाँची। बाकि माई बेंड़ देली कि हम अपना जीयत जिनगी कुंती के बिआह दोआह बर से त ना होखे देब, नाहीं त सब केहू मेहना मारी कि सवत के बेटी रहइन एही से दोआह के गले मढ़ देली, जिनगी भर अकलंक के अपना माथे लिही? बाबूजी त हर बात में माई के मूँहे जोहत रहेलन। लागल बात कट गइल। भितरिया बात त हम जनबे करीला। माई सोचली कि कुन्ती चल जाई त लइका के खेलाई?\nकुन्ती के बुझाइल कि ओकरा कंठ में कुछु अँटक गइल बा आ दुखाता। पँजरी आ हँसुली के हाड़ में जइसे टभक अमा गइल होखे, सऊँसे देह जइसे घवदाह हो गइल होखे, माथा के नस के जइसे केहू ताँत लेखा तान देले होखे आ ऊ टन टन बाजत होखे। कुन्ती के साँस तेज चले लागल आ गरम साँस के धार ओकरे ओठ पर साफ बुझात रहे। गदराइल देह समुन्दर के हल्फा लेखा साँस के ताल पर उभरत रहे, डूबत रहे, ओठ रह रह के ओइसहीं काँप जात रहे जैसे भोरहरी के हवा में बबूर के पतई काँप जाला। बहुत दूरे मनियारा साँप के कतार लेखा छोटी लैन छकछकात चलल जात रहे। मधिम अँजोरिया बेरमिया लेखा बेदम होके गते हाँफत रहे। कुन्ती के एगो लहर ठंढ़ा साँस निकल गइल आ ओकर सउँसे देंह लूक में जरल मोजराइल आम के गाछ लेखा सिहरे लागल।\n”अइसे कब तक चली? डेग-डेग खाई खंधक बा। ओह दिन अछैवट सिंह के छत पर गेंहू सुखावे गइल रहीं त उनकर भगिना गते से आके हमार नाँव पूछे लागल। सुनीला जे पटना पढ़ेला। मन त भइल कि खूब सुना दीहीं कि बहरकू तोरा हमरा नाँव से मतलब? बाकि पित घोंट के रह गइलीं। हमार खिसिआइल मुँह देख के ऊ अपने लवट गइल। बिरीछ काका के बेटनो के उहे हाल, जहाँ हम ताल में नहाए अइलीं कि केवाड़ी का दोबा में लुका के अपना दलान पर से घंटन निहारल करी। मउगा कहीं का। मन त करेला कि कान धर के\nमारी दू थप्पर। सीक अइसन त बाड़न, एगो थप्पर के मउआर ना होइहें आ रसिया बने के सवख बा। आ बंसियो का कम आफत कइले बा, सिलिक मिरजई पेन्ह के दिन भर में चार भाँवर हमरा गली में फेरा लगावेला। हम का ओकर रंग-ढंग ना चीन्हीं? बाकि बोलेउले ना। जहिया टोकलन, अइसन उघटब कि फेन हमरा सोझा आवे के नाँवे ना लीहें।…. बाकि कब तक? अइसे कहिया ले चलीं?“\nकुन्ती के बुझात रहे कि साँप के बिख के लहर ओकरा देंह में उठ रहल बा आ गोंइठा के धुआँ में जइसे ओकर दम घोंट रहल बा आ ओकर गत्तर गत्तर अब पारा लेखा चारो देने छितरा जाई। गाँव के दखिन सिवान पर कुकुर भुँकत रहलन। खेत में सियार फेंकरत रहसन। काली माई के मंदिल से पाठ कर के चरित्तर काका लवटल आवत रहन। उनका खड़ाऊँ के खटर-खटर साफ सुनात रहे। कुन्ती सोंचलस कि एह रात के चरित्तर काका ओकरा के ताल किनारे बइठल देखिहें त का सोंचिहें? झप्प से धइला बुड़का के घरे चलल। निकसार\nके बगल में दहिने हट के नेनुआ के लत्तर चढ़ावल रहे। ओहिजा कुछ आहट बुझाइल। कुन्ती चिहा के पुछलस – के ह? बंसी के काँपत, खखन से भरल आवाज आइल- ”हमार किरिया, तनी एगो बात सुनजा।“ मारे घबराहट के कुन्ती के हाथ-गोड़ काँपे लागल। ऊ धड़ से निकसार के भीतर जाके केवाड़ी के पल्ला भिड़ा लेलस। एह समय ओकरा अपना करेजा के धड़कन साफ सुनाई देत रहे ओकरा माथा पर पसीना चुहचुहा आइल रहे आ साँस बहुत तेज हो गइल रहे। घइला थवना भिरी रख के ऊ मने मने बंसी के खूब गरियवलस।\nआँगन में माई ना रहे। लड़का सभ दँवरी लेखा खटिया पर पटाइल रह सन। बाबूजी के घर में दिया बरत रहे। पल्ला ओठँघावल रहे आ बुदुर बुदुर के आवाज आवत रहे। आपन नाँव सुन के कुंती गोड़ जांत के गते से जाके केवाड़ी में कान लगा के सुने लागल। माई बाबूजी के समझावत रहे- ”एह साल कुंती के बिआह के नांव लेल त ठीक ना होई। तोहार बेरामी एह साल बहुत उखड़ गइल बा। चलऽ बनारस रह के दवाई कराव। हमहूँ ओहिजा डाक्टर से जांच कराइब।“ बाबूजी कहलन- ”से त बड़ले बा बाकि लोग बाग अब अँगुरी उठावता, जवान जहान बेटी के कबले कुँआर रखबू?“ माई तड़प के बोलली ”वाह रे, लोग बाग कही त कुँइयो में कूद जाइब? एह साल ना सही, पर साला सही, कवनो मछरी ह जे सड़ल जात बिया।“ बाबूजी मान गइलन- ”ई त ठीके कहत बाड़ू, कवनो मछरी त ह ना जे सड़ जाई। परे साल सही।“\nकुंती के बुझाइल कि पचासो बिच्छी एक साथ डंक मार देलन। बेहोसी में अपना खटिया देने बढ़त बाकिर अचक्के ओकर गोड़ लगो जूठ थरिया में पर गइल। झन्न से आवाज भइल। माई भीतरे से चिचिया के पुछलस- ”काहे रे कुंतिया, का भइल?“ कुंती के फफक-फुफक के रोए के जीव करत रहे। मन करत रहे कि लाज लिहाज के छोड़के बाबूजी\nसे अबहिएँ जा के कह दे कि बेटी मछरी ह बाबूजी, पानी के बाहर कब तक जिही? सड़ी ना त बिलाई ले भागी। कसहूँ रोआई जाँत के कहलस ”कुछ ना रे माई, बिलार रहे एगो। भाग, बिल, बिल।“\n(पाती के मार्च 2021 अंक से)


मौर्यो टीवी पर देखावल जाई भोजपुरी फिलिम – Anjoria\nबिहार झारखण्ड के लोकप्रिय न्यूज चैनल “मौर्य टीवी” पर अब फिलिमो देखावल जाई. एह खातिर ऊ तकरीबन दू सौ फिल्मन के प्रसारण अधिकार खरीद चुकल बा. एहमें चर्चित निर्देशक प्रकाशो झा के फिलिम बाड़ी सँ. ई जानकारी चैनल के निदेशक मनीष झा पत्रकारन के देत कहलें कि ८ मई से प्रसारित होखे वाला “मूवी आफ द मन्थ” कार्यक्रम में एह फिल्मन के प्रसारण होखल करी. सबले खास ई रही कि ओह फिल्म निर्माण से जुड़ल अभिनेता आ तकनीशियनन से फिल्म के मेकिंग का दौरान भइल खास कवनो घटना का बारे में जानकारी लिहल जाई.\nपहिला चरण में भोजपुरी फिल्म “हम ही बानी मुखिया”, “गजब भयो रामा”, “रखीह लाज अंचरवा के” वगैरह आ हिन्दी के जंगली, अब्दुल्लाह, गंगा जमुना, ऐतवार, काला धंधा गोरे लोग, किस्मत, साजन, हिप हिप हुर्रे, परिणति, बंदिश, मृत्युदण्ड वगैरह शामिल बाड़ी सँ.\n(स्रोत – रंजन सिन्हा, जनसंपर्क अधिकारी, मौर्या टीवी)\nPrevious Post: Nirahua threatened for his life\nNext Post: १०वां राष्ट्रीय विश्व भोजपुरी सम्मलेन २३ -२४ अप्रैल के ऋषिकेश में\nmaurya,t.v. ka prsaran up me kb hoga?


अप्रैल 2011 – Anjoria\nMonth: अप्रैल 2011\nAnjani Kumar who has worked with famous directors like Prakash Jha and Mahesh Manjrekar, has directed the popular TV serial “Imtihaan” telecast on Mahuaa TV, is the director of Bhojpuri…\nWorld famous Pakhavaj player Durga Prasad Majumdar has produced his first film “Dushmani” showing the enimosity between Nirahua and Viraj Bhatt. Produced under the banner of Adi Shakti Entertainment this…\nBhojpuri film “Nacha Gava Maja Kara” had its musical launching recently at Pancham Studio. Produced under the banner of KBC Pictures by Producers Sharad Bagla and Umesh Yadav “Nacha Gava…\nThe loving Bhojpuria mother Puspa Verma is back from her shooting stint at Vishakhapattanam where she had gone to shoot for “Nirahua Mail”. She is playing the role of mother…\n– पाण्डेय हरिराम 80 के दशक के एगो गाना हजारन दिल के छूवत ऊ तार खनका दिहले रहुवे, ओह भावना के उभार दिहले रहुवे जवना के लोग महसूस त करत…\nअप्रैल 29, 2011 Editor\nनाचऽ गावऽ मजा करऽ के बारहो गाना के रिकार्डिंग म्हाडा के पंचम स्टूडियो में हो गइल. संगीतकार राज सेन. गायक गायिका आलोक कुमार, मोहन राठौर, कल्पना, इन्दु सोनाली. डालिया, आ,…\nमशहूर निर्देशक प्रकाश जा आ महेश मंजरेकर के सहायक रहल आ महुआ टीवी के लोकप्रिय धारावाहिक “इम्तिहान” के निर्देशक अंजनी कुमार अब भोजपुरिया परदा पर “सईंया ड्राइवर बीबी खलासी” नाम…\nमशहूर पखावज वादक दुर्गा प्रसाद मजुमदार के बतौर निर्माता पहिलका फिलिम “दुश्मनी” अब बन के प्रदर्शन खातिर तइयार बा. आदिशक्ति इंटरटेनमेंट के बैनर में बनल एह फिल्म के निर्देशन कइले…


फूहड़ता लेके खाली भोजपुरी के चर्चा काहे… – Anjoria\nJul 7, 2015 अभय कृष्ण त्रिपाठी, फूहड़ता, भोजपुरी, विष्णु\n<h3>- अभय कृष्ण त्रिपाठी “विष्णु”</h3>\nकबो ई सवाल हमरा मन में बारी-बारी घुमे बाकि काल पुरान मित्र डॉक्टर ओमप्रकाश जी के सन्देश से फिर से ताजा हो गइल. सवाल जेतना आसान बा जवाब ओतना आसान नइखे काहे से कारन खोजे में सबसे ज्यादा भोजपुरिये के करेजा छलनी होई. कुछ खास लिखला से पहिले हम ई कहे चाहेब कि फूहड़ता के मतलब मनोरंजन ना होला, फूहड़ता के मतलब गारी से भी ना होला अउरी सबसे बड़ बात कवनो विषय, शब्द भा वाक्य फूहड़ ना होला, फूहड़ होला ओकर प्रस्तुति करे के ढंग. एकरा के एह तरह से समझल जा सकल जाला कि यदि गारी से फूहड़ता के जोड़ल जाइत त बियाह के समय गारी कबो ना गवाइत. लवंडा नाच के भोजपुरी संस्कृति में कबो जगह ना मिलित जेकरा के आजुओ लगभग हर वर्ग द्वारा पसंद कइल जाला, ई अलगा बात बा कि आज मनोरंजन के एह विधा पर ग्रहण लग गइल बा. इहो सही बा कि हम मनोरंजन के एह विधा के कबो पसंद ना कइलीं लेकिन ई विधा काफी दिन तक भोजपुरी जगत के मनोरंजन के साधन रहे.\nमूल विषय प आए प सबसे बड़ कारन ई समझ में आवेला कि भोजपुरी के फूहड़ता के चर्चा होखला प बाबू लोग खामोश हो जाला. एकर सबसे बड़ वजह ई हो सकेला कि बबुआ लोग के भोजपुरी के असली संस्कृति के ज्ञाने नइखे, एकर एगो वजह इहो हो सकत बा कि अपना पक्ष में कहे खातिर बबुआ लोग के पास बढ़िया साहित्य के अभाव हो. वइसे एकर सबसे बड़ कारन ई बा कि आज कल बबुआ लोग के खुद के भोजपुरिया कहे में लाज आवेला, बतकही करे खातिर केतनो बतकही हो जाये प एह बात में काफी हद तक सच्चाई देखाई दे जाई. अइसन नइखे कि दूसरा भाषा के फूहड़ता के चर्चा ना होखे, होखेला. बाकि ओह चर्चा के आवाज ओह भासा के बढ़िया साहित्य के आगे दब जाला. फिर चाहे दादा कोणके के मराठी हो चाहे पोलसर आ यो यो सिंह के पंजाबी होखे. एकर वजह चाहे विषय के प्रस्तुति हो चाहे सामने वाला के पास अपना प्रस्तुति के पक्ष में ठोस तर्क बस उनकर फूहड़ता भारत के परिदृश्य में आ खुद के संस्कृति में पनप ना पाइल.\nअइसनो नइखे कि भोजपुरिया माटी में मजगर साहित्य रचे वाला वीर ना पैदा भइलें. साहित्य जगत से गहिरा नाता ना रहलो प कईगो नाम गिना सकिलें – मुंशी प्रेमचंद, भिखारी ठाकुर, भारतेंदु जी, कबीर दास, तुलसी दास, आचार्य महेन्द्र शास्त्री, गोरखनाथ, चौरंगीनाथ, जनकवि भोला, घाघ जी, गोपाल शास्त्री दर्शन केशरी (शास्त्री जी आजादी के पहिले आंदोलन के अलख जगावे खातिर भोजपुरी में लेख अउरी कविता लिखी जवन कि ओह दौर में बनारस के एगो अखबार के जरिये लोगन तक पहुँचत रहे बाद में इहाँ के अपन जिंदगी संस्कृत खातिर समर्पित क दिहनि). एमा से पुरान लोग भोजपुरी संस्कृति खातिर का कइले बा ई बतावे के जरूरत नइखे आ वइसहुं भोजपुरी में फूहड़ता के दौर ८० के दशक के बीच शुरू भइल. आ नया लोग काहे खामोश बा एकर जवाब इहे बा की कहे के त आजु के दिन भोजपुरी भाषा संस्कृति के बहुते ठेकेदार लोग बा बाकि जब कुछुओ करे के बात होला त जवाब मिलेला की भोजपुरी लिखत बानी त खुदे प्रकाशितो कराई आ फोकट में बाँटबो करीं.\n१९८५ में मुंबई में एगो मित्र के घरे भोजपुरी फिलिम के बजट बनत रहे आ हीरोइन के मेहनताना में इहो बात के खर्च शामिल करे के बात होत रहे कि हीरोइन जेही रही ओकरा प्रोडूसर महाराज के ‘खुश’ राखे के पड़ी. ई उहे दौर रहे जहवाँ से भोजपुरी सिनेमा के पतन के शुरुआत भइल आ साथेसाथ फूहड़ता के आगाज जवन एक बार शुरू भइल त बस कारवाँ बनत गइल. केहु पइसा खातिर त केहु नाम खातिर आ केहु भेड़चाल में बाकि एकरा में से केहु एकर दोष दूसरा पर नाहीं मढ़ सकेला. हाँ एतना जरूर भइल कि एह लोग के नादानी से स्थिति बद से बदतर होत गइल.\nमतलब ई कि फूहड़ता के मतलब मनोरंजन भले ना हो बाकि मनोरंजन के चक्कर में भोजपुरी में फूहड़ता घुसत गइल आ केहु कुछ ना कर पाइल. शायद पइसा के चाह या फिर रसोई चलावे के मजबूरी, एह दौर के विरोधो ना भइल जेकर कारन शायद ई रहल को समाज अपना मनोरंजन में कुछ नया चाहत रहो आ जब तक लोग के फूहड़ता के ज्ञान होखित तब तक फूहड़ता कैंसर लेखा पूरा समाज में फइल चुकल रहे. एकर एगो बड़ कारन ईहो हो सकेला कि ओह समय के भोजपुरी भाषा अउरी संस्कृति के ठेकेदार लोग के आँखि में फूहड़ता से ज्यादा एकरा पीछे पइसा लउके लागल होखो.\nएह सब के बादो अइसन नइखे कि एकरा के खत्म ना कइल जा सके. बिलकुल खत्म कइल जा सकेला लेकिन समस्या घूम-फिर के आज के युवा पीढ़ी के इर्द-गिर्द आ जात बा जेकरा सामने फूहड़ता के बात करे वाला के मुंह बंद करे खातिर ना त कोई विषय बा अउरी नाहीं समय. युवा पीढ़ी के करता-धरता आ अच्छा साहित्य के चाह राखे वाला एगो नवजवान से जब कहाइल कि भाई खोज करके बता दीं कि बढ़िया साहित्य लिखे वाला के के बा त नाराज होके कहले रउआ खोजीं, हम काहे समय बर्बाद करी. मतलब कि पानी के प्यास बा आ पानी के खोजो नइखे करे चाहत लोग. बस भूखल इंसान नियर भात-भात नरियात बा. अइसे में रास्ता हमनिए के बतावे के पड़ी, चाहे कुछ अइसन करे के पड़ी कि लोग के मुंह अपने-आप बंद हो जाव…\nपर सबसे बड़ यक्ष प्रश्न ई कि बिलाई के गरदन में घंटी लटकाई के !\n2 thought on “फूहड़ता लेके खाली भोजपुरी के चर्चा काहे…”\naap bahut hi achha bhojpuri ke bisay me likh rahal bani wastav me bhojpuri sur geet sanskar ka ekebhojpuri bhasha ka apna vises sthan hai jish mitti se mahan hastiya apni gyan ka liha manwa chuku hai lekin ajj ki daur me rupya ki bhukh ne bhopuri sangeet ka duarthi subd ne miti me mila diya aslilta bhari song ne smaj ko khatam kar diya age kaya hoga agar yahi sichha ka aster girta raha to\nabhay krishna tripathi "vishnu" says:\nsamay chakra bada balwan ba,\nmitave ke taiyaar sara jahan ba,\nbhool jala par ego baat ai vishnu.\nmit jayee har ravan ehe kahan ba.\n(समय चक्र बड़ा बलवान बा,\nमिटावे के तइयार सारा जहान बा,\nभूल जाला पर एगो बात ऐ विष्णु,\nमिट जाई हर रावण, इहे कहान बा.)


टटका खबर,4फरवरी 2017, शनिचर – टटका खबर\nयूपी विधानसभा चुनाव ला प्रचार करत पीएम मोदी आजु मेरठ में कहलन कि भाजपा के सरकार बनल त गन्ना किसानन के सगरी बकाया 14 दिन का भितरे चुका दीहल जाई. कहलन कि समाजवादी गोल का चलते राज्य पिछड़त बा.\nमऊ के कोपागंज इलाका में आजु डाढ़ी चट्टी का नियरा एगो टेम्पो ए जीप के टक्कर में टेम्पो सवार दस जने घवाहिल हो गइलें.\nपटना में चलत राष्ट्रीय सीनियर बैडमिंटन चैंपियनशिप के महिला एकल वर्ग में टॉप सीड तान्वी लैड (पीएसपीबी) आ आठवीं सीड रिया पिल्लई (महाराष्ट्र) आपन-आपन मैच जीत के खिताबी अभियान के शुरिआत कइली. दूसरका दौर में बिहार के आकांक्षा कुमारी हार गइली आ उनुका के नौवीं सीड रेशमा कार्तिक (एयर इंडिया) हरवली.\nआजु पाँच गो राज्यन में होखे वाला विधानसभा चुनावन के पहिला दौर में गोवा आ पंजाब के सगरी सीटन ला वोट डालल गइल. गोवा में साँझ पांच बजे ले 83 फीसदी वोटर आपन वोट डाल के राज्य में एगो नया रिकार्ड बना दिहलें. पंजाबो से 70 फीसदी से बेसी वोटिंग होखे के खबर बा. कतहीं से कवनो बड़हन घटना के खबर नइखे. कई जगहा ईवीएम मशीनन में आइल गड़बड़ियन ला चुनाव आयोग प पक्षपात करे के आरोप लगा दिहलन अरविन्द केजरीवाल.\nपटना के एगो विशेष अदालत पूर्वी चंपारण जिला के घोड़ासहन रेलवे पटरी बम कांड मामिला में जेल में बंद तीन गो अभियुक्तन के पूछताछ करे ला 11 दिन के पुलिस रिमांड प एनआईए के सउँपे के आदेश आदर्श केंद्रीय कारा बेऊर के काराधीक्षक के नामे जारी क दिहलसि.\nमऊ जिला के समाज कल्याण अधिकारी आजु पत्रकारन के बतवलन कि मऊ जिले के जिलाधिकारी के बनावल टीम से जाँच करवला का बाद जिला में चलत 14 गो फर्जी मदरसन के मानय्ता रद्द क दीहल गइल बा.\nसोनभद्र के चोपन इलाका के मीतापुर गाँव में अपना बेटी के ससुरागी आइल कुरहुल गाँव के एगो आदमी सबेरे बिछवना प मरल मिललें, उनुका साथे आइल एगो दोस्त राते में लवट गइल रहे. पुलिस मामिला के संदिग्ध मान के जाँच करत बिया.\nबिहार के खाद्य अउर उपभोक्ता संरक्षण मंत्री मदन सहनी जन वितरण प्रणाली में गड़बड़ी के शिकायत का बाद बक्सर आ भोजपुर जिलन के 13 गो अधिकारियन का खिलाफ शो कॉज नोटिस जारी क के सात दिन का भितरे जवाब देबे के कहले बाड़न.\nगाजीपुर के कोतवाली इलाका के चौकिया गाँव के एगो आदमी नशा में धुत हो के डेढ बरीस के बच्ची से कुकरम क दिहलसि. बेहोश बचिया के जिला अस्पताल में भरती करावल गइल बा.\nवाराणसी के काशी हिंदू विश्वविद्यालय में काल्हु अतवार से 30वीं फेडरेशन कप वॉलीबाल चैंपियनशिप आयोजित होखे जात बा. एकर उद्घाटन राज्यपाल राम नाईक करीहें आ आठ दिन चले वाला एह चैंपियनशिप में देश के 13 गो टीम शामिल होखीहें सँ. वाराणसी में पहिला बेर ई चैम्पियनशिप होखे जा रहल बा.\nपूर्वोत्तर रेलवे के गोरखपुर से वाराणसी का बीच आजमगढ होत 200 किलोमीटर लमहर नया रेल लाइन बनावे के मंजूरी केन्द्र सरकार दे दिहले बिया. अब एह लाइन के सर्वे के काम शुरी होखे जा रहल बा. एह सर्वे प 30 लाख रुपिया खरच होखे वाला बा. एह रेल लाइल के बनला से गोरखपुर आ वाराणसी के बीच के दूरी कम हो जाई आ आजमगढ अउर बांसगांव के कई इलाका रेल से जुड जइहें.\nजौनपुर जिला के जफराबाद इलाका में भइल वाहन चेकिंग के दौरान आजु सबेरे शंकरगंज रेलवे फाटक प पुलिस एगो कार के रुके के कहलसि त कार वाला भागे लागल. तब पुलिस ओकरा के चहेटा मार के धइलसि आ जाँच में कार से 100 लीटर अवैध शराब, तीन गो तमंचा आ पांच गो कारतूस बरामद कइलसि.\nआजमगढ़ जिला में विधानसभा चुनाव के शान्ति से करवावे के माहौल बनावे ला 45 गो बदमाशन के तड़ीपार होखे के आदेश दीहल गइल बा. चुनाव ले एह लोग के जिला में लउकलो से मनाही बा.\nआज़मगढ़ जिला के मेंहनगर इलाका में बिल्डिंग मटेरियल के एगो कारोबारी अपना मेहरारू से झगड़ा का बाद घर में फांसी लगा के जान दे दिहले बा. बतावल जात बा कि एगो दोसरा मेहरारू से उनुकर नाता बन गइल रहल आ ओकरा के ऊ अपना घरे राख लिहले रहलन जवना चलते आए दिन किचकिच होखत रहुवे.\nTags: अजमगढ़, आजमगढ, गाजीपुर, गोरखपुर, गोवा, चंपारण, जौनपुर, पंजाब, बक्सर, भोजपुर, मऊ, वाराणसी, विधानसभा चुनाव, वॉलीबाल चैंपियनशिप, सोनभद्र


टटका खबर, शनिचर,3अप्रैल 2021 – टटका खबर\nअपराध खेल चुनाव देश-दुनिया\nApr 3, 2021 कोरोना, पंचायत चुनाव, भाजपा, मुख्तार अंसारी, विधानसभा चुनाव, हॉकी\nबदनाम बाहुबली विधायक मुख्तार अंसारी का सेवा में लागल पंजाब के कांग्रेसी सरकार के एगो चूक मुख्तार का खिलाफ एगो अउरी मुकदमा के माहौल बना दिहलसि. मुख्तार के रोपड़ जेल ले जाए वाला एंबुलेंस जाँच अधिकारिन का निगाह में आ गइल बा. बुलेट प्रूफ एह एंहुलेंस के तहकीकात नया नया मामिला सोझा ले आवे लागल बा. पहिले त ओह एंबुलेंस के निबंधने फर्जी तरीका से करावल गइल रहे आ एने कई एक साल से ना त ओकर फिटनेस जाँचल गइल बा, ना ओकर बीमा करावल गइल बा. एंहुलेंस मऊ के जवना डॉ अलका राय का अस्पताल का नाम से करावल गइल बा ऊ अलका राय काल्हु मुख्तार का खिलाफ धोखाधड़ी के मुकदमा दर्ज करवले बाड़ी. रोपड़ जेल आ जाला प्रशासन दुनु के कहना बा कि ऊ एंबुलेंस ओकर ना ह. त कइसे ओह एंबुलेंस के इस्तेमाल कइल गइल मुख्तार खातिर इहो जाँच के विषय बन गइल बा.\nबाराबंकी में निबंधित करावल गइल ओह एंहुलेंस के पंजीकरण प्रपत्र पर डॉ अलका राय के वोटर आईडी पर दर्ज पता का हिसाब से बाराबंकी के पजा बा. बाकिर महिन्द्रा फाइनेंस कम्पनी से लीहल उधारी का कागज पर पता श्याम संजीवनी हास्पिटल, एनएच-29 भीटी, मऊनाथ भंजन, जनपद मऊ के दर्ज बा. ई अस्पताल णलका राय के हवे. एह जाँच में लागल पुलिस टीम पंजाब के रोपड़ जेल के सीसी टीवी फुटेज खंगाले ला जाई. ओह फुटेज से एम्बुलेंस चालक के चेहरा मिले के उमेद कइल जा रहल बा. इहो जाँचल जाई कि केकरा आदेश से मुख्तार अंसारी के ओह एंबुलेंस से ले जाइल गइल.\nएगो अउर माफियाा अतीक अहमद के शूटर आबिद खातिर सरकारी गनर देबे के मामिलो तूल पकड़ले बा. कई मुकदमन के आरोपी आबिद के सरकारी गलर देबे के आलोचना चौतरफा हो रहल बा. आ हालही में जबरिया रियाटर करावल गइल पूर्व आईपीएस अफसर अमिताभ ठाकुर एह मामिला के उजागर करे में लाग गइल बाड़न. प्रशासन से गोहार लगवले बाड़न कि गनर वापस ले के पुलिस के जालालत से बचावल जाय. राजू पाल हत्याकांड में नामजद बा. जानो जोग इहो बा कि हालही में प्रशासन आबिद के जिला बदर कइले रहुवे.\nयूपी पंचायत चुनाव के पहिलका चरण में यूपी के 18 जिलन में परचा दाखिल करे के काम आजु3अप्रैल से शुरु होखे जा रहल बा. छोट से छोटो चुनाव के पुरहर तरीका से लड़े वाली भाजपा का तरफ से एह दौर के भारजा उमीदवारन के सूची काल्हु जारी क दीहल गइल. प्रयागराज, संतकबीरनगर, गोरखपुर, जौनपुर, अउऱ भदोही समेत 18 गो जिलन में होखे वाला परचा दाखिला का बारे में राज्य निर्वाचन आयोग के कहना बा कि परचा दाखिला कार्यालय से 200 मीटर पहिलहीं समर्थकन के रोक दीहल जाई. परचा दाखिल करे वाला का साथे ओकर चुनाव अभिकर्ता, प्रस्तावक, आ एकही गो अउर आदी के आवे के अनुमति बा. हर आदमी के मास्क लगवले राखल जरुरी होखी. कोरोना के मरीजो आपन परचा अपना प्रचिनिधि का जरिए दाखिल करा सकीहें.\nकोरोना के दुसरकी लहर सभकर जान सटकवले बावे. एकर रफ्तार अतना तेजी से बढ़त बा कि जल्दिए स्वास्थ्य व्यवस्था चरमरा जाए के खतरा हो गइल बा. मशहूर खिलाड़ी सचिन तेंदुलकर कोरोना का चलते अस्पताल में भरती बाड़न. त भू माफिया आ कांग्रेस अध्यक्षा सोनिया गाँधी के दामाद रॉबर्ट वाड्रा कोरोना छूताह हो गइल बाड़न. एह चलते सोनिया के बेटी आ रॉबर्ट के पत्नी प्रियंका अपना के आइसोलेट क लिहले बाड़ी आ चुनाव प्रचार से बाहर हो गइल बाड़ी. रोवे के रहनी तबले अँखिए खोदा गइल वाला अंदाज में देश के पाँच राज्यन में हो रहल चुनाव में होखे जा रहल कांग्रेस के फजीहत से अपना के बचावे के राह मिल गइल बा.\nतमिलनाडु, केरल, अउर पुद्दुचेरी में एकही चरण में होखे बाला मतदान, असम के तिसरका आ आखिरी चरण के, आ पश्चिम बंगाल में तिसरका चरण के मतदान6अप्रैल के होख जा रहल बा. एह दौर ला हर गोल आपन पूरा ताकत झोंक दिहले बा. पश्चिम बंगाल में हो चुकल दू चरण के वोटिंग से हलकान ममता बनर्जी आपन शाण्डिल्य गोत्र के ब्राह्मण होखे वाला लिबास उतार के फेरु बेगम भा बानो के लिबास ध लिहले बाड़ी. मुसलमानन से एकजुट हो के तृणमूल के वोट करे के गोहार तगवले बाड़ी. अगर अइसने अपील योगी जी कइले रहतन कि सगरी हिन्दू एकजुट होके भाजपा के वोट देसु त सेकूलर जमात अबले आसमान कपारे उठा लिहले रहीत.\nभारतीय पुरुष हॉकी टीम अपना 16 दिल का अर्जेंटीना दौरा पर ब्‍युनिस आयर्स पहुंच गइल बिया. मनप्रीत सिंह के अगुवाई वाली भारतीय टीम एह दौरान कुल छह गो मैच खेली.


हमनी के हरामज़ादा हईं जा | जोगीरा\nHome भोजपुरी साहित्य हमनी के हरामज़ादा हईं जा\nपुरखन के किरिया खाके कहतानी- कि हमनी के हरामज़ादा हईं जा आर्य, शक, हूण, मंगोल, मुगल, द्रविड़ आदिवासी, गिरिजन, सुर आ असुर\nना जाने कवना कवना के खून बह ता हमनी के नस नस में ओही खून से डोलता हमनी के काया हाँ, हमनी के दोगला हईं जा पांचों तत्वन के साक्षी मान के कहतानी-कि हमनी के हरामज़ादा हईं जा!\nगंगा, जमुना, ब्रम्हपुत्र आ कावेरी से लेके वोल्गा, नील, दजला, फरात आ थेम्स तकले असंख्य नदियन के पानी बा हमनी के खून में ओही कुल्ह से हमनीं के बनल बानीं जा कर्मठ, सतत् संघर्षशील सत्यनिष्ठा के किरिया खाके कहतानी- कि हमनी के हरामजादा हईं जा!\nना जाने कतना संस्कृतियन के हमनी के आत्मसात कइले बानीं जा केतना सभ्यता कुल्ह से हमनीं के करेजा सिंचाइल बा हज़ारन बरिस के लमहर जात्रा में ना जाने कतना लोग छींटले बा बीया हमनी के देह में हमनी के बनवले रखल बा निरंतर उर्वरा एह देस के थाती सिर-माथा प रखके कहतानी\nकि हमनी के हरामजादा हईं जा!\nबुद्ध, महावीर, चार्वाक, आर्यभट्ट, कालिदास कबीर, ग़ालिब, मार्क्स, गाँधी, अंबेडकर एह सभे के मानस-पुत्र हईं जा हमनी के तहरा लोग से जादे स्वस्थ आ पवित्तर बानीं जा एह देस के आत्मा के किरिया खाके कहतानी- कि हमनी के हरामजादा हईं जा!\nहमनीं के एक बाप के संतान ना हईं जा हमनी में खांटी खून ना मिली हमनी के नाक-नक्श, कद-काठी, बात-बोली, रहन-सहन, खान-पान, गान-ज्ञान सभेके सभे गवाह बिया हमनी के डीएनए टेस्ट करवाके देखा लीं गुणसूत्र में मिल जाई अकाट्य प्रमाण रख देब तूं कुतर्क के धनुष-बाण हम आजु एहिजा घोषणा करतानी- कि हमनी के हरामजादा हईं जा!\nहम जन्मल बानीं कइयेक बार कइयेक कोखन से हमरा नइखे मालूम कि हम केकर संतान हईं बाकिर एतना जरूर जानतानी जेकर होखे को परमाण नइखे हम ओह राम के वंशज ना हईं माफ़ करी ह रामभक्त लोग कि हमनी के रामजादा ना हईं जा!\nहे शुद्ध रक्तवादी लोगन, हे पवित्र संस्कृतिवादी लोगन हे ज्ञानी-अज्ञानी लोगन हे साधु-साध्वी लोगन सुनीं, सुनीं, सुनीं! हर आम ओ ख़ास सुनीं!\nनर, मुनि, देवी, देवता सभे लोग सुनीं!\nहम अनंत प्रसवन से गुज़रल एह महादेस के जारज़ औलाद हईं एहसे डंका के चोट प कहतानी कि हमनी के हरामजादा हईं जा ! हं, हमनी के हरामजादा हईं जा !!\nसांभर: मुकेश कुमार (आखर के फेसबुक पेज से )\nपिछला लेखरवि किशन को मिला बेस्ट एक्टर का अवार्ड\nअगिला लेखकाहे ना रोज मनावल जाव: भोजपुरी गीत\nरवि किशन से क्‍यों नाराज थे भोजपुरी फिल्‍म बैरी कंगना 2...\nजिन्गी तराजु हऊवे


Dec 8, 2011 खबर, खेल, दुनिया, देश, मनोरंजन, व्यापार\n(बुध,7दिसंबर)\nराज्य सरकार का पसंद के लोकायुक्त बहाल करे से कर्नाटक राज्यपाल के इंकार पर भाजपा नाराजगी जतवलसि.\nहिमाचल प्रदेश के एगो बौद्ध मठ से जनवरी में जब्त भइल सात करोड़ रुपिया के विदेशी मुद्रा का मामिला में दायर आरोप पत्र में तिब्बती धार्मिक प्रमुख आ 17वाँ करमापा उग्येन त्रिनले दोरजी के नाम शामिल कर लिहल गइल बा.\nपश्चिम बंगाल के सरकारी कर्मचारियन के महंगाई भत्ता दस फीसदी अउरी बढ़वली ममता बनर्जी.\nबुध का दिने बइल बइठक का बाद कुछ असहमति का साथ संसद के स्थायी समिति लोकपाल विधेयक पर आखिरी रिपोर्ट तैयार कर लिहलसि.\nअन्ना के कहना बा कि भ्रष्टाचार से लड़े में सरकार के प्रतिबद्धता नइखे.\nसरकार एक तरफ त फेसबुक पर अंकुसा लगावल चाहत बिया बाकिर दोसरा तरफ सन्नी लियोन जइसन लंगटी अभिनेत्री वाला बिग बॉस के खुला छोड़ दिहले बिया. कहले भाजपा नेता आ सांसद अनुराग सिंह ठाकुर.\nफ्लाईओवर मुद्दा पर राज ठाकरे पर नाराजगी जतवलन उद्धव ठाकरे. कहलन कि सचिन के बंगला खातिर नियम में छूट के वकालत करे वाला राज ठाकरे पेडर रोड पर फ्लाइओवर लेके लता मंगेशकर के आलोचना काहे करत बाड़न ?\nसंसदीय समिति के अनुशंसा टीम अन्ना के मंजूर ना भइल. कहल लोग कि एहसे मौजूदा तंत्र के नुकसान होई आ भठियरपन पर कवनो असर ना पड़ी.\nभारतीय जनता पार्टी बुध का दिने सोशल नेटवर्किंग साइट्स पर सरकार के विचार के समर्थन कइलसि बाकिर कहलसि कि एहसे निबटे के सिब्बल के नजरिया सही नइखे.\nशनिचर के होखे वाला चंद्रग्रहण निशुल्क देखावे खातिर नेहरू तारामंडल में खास इंतजाम कइल गइल बा.\nविदेश मंत्रालय के बतबोलवा विष्णु प्रकाश के दक्खिन कोरिया में भारत के राजदूत बहाल कइल गइल.\nजगन्नाथ मंदिर के मरम्मति के काम पुजारियन आ भारतीय पुरातत्व सर्वेक्षण का बीच मतभेद का चलते देरी से शुरु हो पाई.\nअधिकारी के खिलाफ बलवंत सिंह भुल्लर आ बलवंत सिहं मुल्तानी के अपहरण आ हत्या के मामिला में सीबीआई जांच के आदेश करावे के पंजाब अउर हरियाणा उच्च न्यायालय के फैसला सर्वोच्च न्यायालय खारिज कर दिहलसि.\nशराब के दोकान फेरु खोलवावे वाला फारुख अब्दुल्ला के बयान के अलगाववादी नेता सैयद अली गिलानी निंदा कइले बाड़न.\nमिजोरम में एगो स्थानीय महिला के बलात्कार करके हत्या कर देबे का आरोप में दू गो विदेशी नागरिकन के गिरफ्तार कइल गइल बा.\nकश्मीर घाटी में बुध का दिने मैदानी इलाकन में बरखा आ पहाड़ी इलाकन में बरफबारी भइला से लोग के राहत मिलल बा.\nमक्का मस्जिद बम विस्फोट का मामिला में गिरफ्तार भइल मुसलमान युवकन के आंध्र सरकार गलत गिरफ्तारी का एवज में 70 लाख रुपिया के हरजाना दीहि.\nनाका पर सिद्धू के गाड़ी रोके खातिर एगो सुरक्षाकर्मी गाड़ी के शीशा तूड़ दिहलसि त सिद्धू ओकर पिटाई कर दिहलें. घटना आंध्र प्रदेश के नेल्लोर जिला में भइल.\nखुदरा विवाद पर सरकार विरोध का सोझा आपन फैसला टार दिहलसि जवना का बाद आजु संसद के कार्यवाही बढ़िया से चलल.\nबाबा साहब डॉ. भीमराव अम्बेडकर के 56वें महापरिनिर्वाण दिवस पर मंगल का दिने राष्ट्रपति, उपराष्ट्रपति आ प्रधानमंत्री राष्ट्र का ओर से श्रद्धांजलि दिहलें.\nपंजाब के मुक्तसर जिला के गिद्देरबाहा गांव में एगो शिक्षिका के अतवार का दिने सरेआम थप्पड़ मारे वाला सरपंच गिरफ्तारी का थोड़िके देर बाद जमानत पर रिहा हो गइल. ऊ अपना गलती के माफीओ माँगे के तइयार नइखे.\nभारत में 1974 के परमाणु परीक्षण से हैरान हो गइल रहे अमेरिका काहे कि ओकरा खुफिया एजेन्सियन के ओकर भनको ना लाग पावल रहुवे.\nनिर्वाचन आयोग देश के चुनाव प्रणाली से अपराधी उम्मीदवारन के हटावे खातिर ‘राइट टू रिजेक्ट’ के पक्ष में बावे, एगो अधिकारी ई बाति मंगल का दिने कहलन.\nमंगल का दिने अन्ना हजारे शरद पवार पर अछरंग लगवले कि शरद भठियारन के सुरक्षा देबेलें.\nबुन्देलखंड राज्य खातिर बरिसन से आंदोलन करे वाला राजा बुंदेला कहले बाड़न कि यूपी का तरह मध्यो प्रदेश बुंदेलखण्ड राज्य बनावे के प्रस्ताव पारित करा के केन्द्र का लगे भेजो.\nसोनिया गाँधी का खिलाफ टिप्पणीयन से अकुताइल कपिल सिब्बल इशारा कइले बाड़न कि अगर सोशल नेटवर्क अपना में सुधार ना करीहें त मजबूरन सरकार के एक्शन लेबे के पड़ी. कपिल सिब्बल के एह बयान के भरपूर निंदा होखे लागल बा सगरी सोशल साइटन पर.\nसोशल साइटन के कहना बा कि भारत आपत्तिजनक आ विवादास्पद सामग्री का बीच के फरका समुझे.\nलोकपाल विधेयक पर रिपोर्ट देबे में देरी ना कइल जाई, कहलें संसदीय समिति के अध्यक्ष मनु सिंघवी.\nइंडोनेशिया में बुध के सँझिया में 5.7 तीव्रता के भूकम्प के झटका महसूस भइल.\nजरदारी दुबई के अस्पताल में भर्ती करावल गइलन. पाकिस्तान में उनुका इस्तीफे के लेके बुझउव्वल जारी.\nशराब पी के गाड़ी चलावे खातिर गिरफ्तार भइला का बाद अमेरिका के ‘फेडरल एविएशन एडमिनिस्ट्रेशन’ प्रमुख रैंडी बेबिट्ट अपना पद से इस्तीफा दे दिहलन.\nचीन सरकार विदेश व्यापार पर जारी अपना श्वेत पत्र में बतवले बिया कि दुनिया के अर्थव्यवस्था में चीन के कतना योगदान बा.\nअफगानिस्तान में मंगल का दिने भइल बम विस्फोटन का बाद राष्ट्रपति हमीद करजई आपन विदेश यात्रा टार दिहलें. बुध का दिने ऊ लंदन जाये वाला रहलें.\nहवा गरम बा कि पाकिस्तान के राष्ट्रपति आसिफ जरदारी अपना खराब तबियत का चलते इस्तीफा दीहें. जबकि उनुक बतबोलवा एह बाति के झूठ बतावत बाड़े.\nअमेरिकी मिडिल क्लास का लोग खातिर कठिन समय चलत बा, कहलन बराक ओबामा.\nपाकिस्तान के गृह मंत्री रहमान मलिक मोहर्रम का दौरान शिया मुसलमानन पर हमला ना करे खातिर तालिबानी आतंकवादियन के आभार जतवलें.\nरूस के पसन्द ना आइल ओकरा चुनाव पर अमेरिका के बयान. रूस के राष्ट्रपति दमित्री मेदवेदेव के कहना बा कि रूस के भितरी मामिला में विदेशी सरकार दखल मत देसु.\nऑस्ट्रेलिया के रक्षा मंत्री स्टीफेन स्मिथ भारत के यूरेनियम आपूर्ति करे के फैसला के समर्थन कइले बाकिर कहलन कि एही आधार पर पाकिस्तान का साथे समझौता ना कइल जा सके.\nविप्रो टेक्नोलॉजीज के अध्यक्ष अजीम प्रेमजी बुध का दिने ममता बनर्जी के संकेत दिहलन कि पश्चिम बंगाल में दोसर परिसर लगावे खातिर कम्पनी 700 से 800 करोड़ रुपिया के निवेश कर सकेले जवना से राज्य के 15 हजार युवकन के रोजगार मिल सकेला.\nरॉल्स-रॉयस मोटर कार्प्स बुध का दिने हैदराबाद में आपन डीलर बहाल कर दिहलसि. एक जमाना में निजाम का लगे पचास से बेसी रॉल्स रॉयस गाड़ी रहली सँ. फेर ओही शहर में वापसी से कंपनी बहुते उत्साहित बिया.\nभारतीय रिजर्व बैंक के गवर्नर डी. सुब्बाराव बुध का दिने कहलन कि रिजर्व बैंक वित्तीय कठिनाई से जूझत राज्य पश्चिम बंगाल के कवनो खास सहायता ना करि सके बाकिर मौजूदा सिस्टम में हर तरह के सहायता करी.\nह्युंडई जनवरी से अपना कारन के दाम बढ़ा दी.\nप्रणव मुखर्जी कहलन कि प्रत्यक्ष कर संहिता अप्रैल 2012 से लागू होखी. एकरा बाद कर के दर अउरी घट जाई आ कंपनियन के एहसे आसानी होई.\nबुध का दिने सेंसेक्स में 72 अंकों के तेजी दर्ज भइल.\nबचवन के खाना का साथे खिलौना देबे के पेशकश करे वाला मैकडॉनल्ड्स पर ब्राजील में पौने अठारह लाख डॉलर के जुर्माना लगावल गइल बा.\nखुदरा विवाद पर सरकार के फैसला टार दिहला से उद्योग जगत निराश हो गइल बा.\nदूरसंचार उद्योग के चिंता दूर करे के भरोसा दिहलें प्रधानमंत्री मनमोहन सिंह.\nहिंडाल्को एल्युमिनियम पाँच अरब डॉलर लगा के आपन क्षमता दुगुना करी.\nवेदांता एल्युमिनियम आपन क्षमता बढ़ाके 25 लाख टन करी.\nअसुरक्षित ऋण से बाहर निकले में लागल बा रिलायंस कमर्शियल फाइनेंस.\nफिल्म निर्माता विशाल भारद्वाज फिल्म ‘राजधानी एक्सप्रेस’ से बॉलीवुड में अपना सफर के शुरूआत करे जा रहल पेस का साथे फिल्म बनावे के इरादा बनवलन.\nपन्द्रह दिसंबर से शुरू होखे जात बेंगलुरू फिल्म महोत्सव में देव आनंद के श्रद्धांजलि दिहल जाई.\nनिर्देशक कुणाल कोहली के अपना फिलिम खातिर बड़हन जगहा मुंबई में ना मिल पावल त ऊ ओह शूटिंग के मड आइलैंड में करावे पड़ल.\nकिंगफिशर कैलेंडर के मॉडल एंजेला जॉनसन के कहना बा कि अगर उनुका पहिलका फिलिम खातिर शाहरुख खान, सलमान खान भा सैफ अली खान हीरो बनि जास त उनुकर सपना साँच हो जाई बाकिर फिलिम चुनत घरी ऊ सबले बेसी धेयान कहानी पर दीहन.\nअभिनेत्री कंगना रानाउत बेहिचक सकार लेबेली कि ऊ बहुते जिद्दी हई आ कबो आपन गलती ना मानसु.\nसैफ कप फुटबाल में भारत श्रीलंका के 3-0 से हरवलसि. अब सेमीफाइनल में ओकर मुकाबला मालदीव से होखी.\nबल्लेबाज रोहित शर्मा के नाँवे वेस्टइंडीज का खिलाफ एक सत्र में सबले बेसी रन बनावे के रिकार्ड.\nरिकी पोंटिग के कहना बा कि माइकल क्लार्क खातिर आस्ट्रेलियाई टीम के कप्तानी छोड़ला के उनुका कवनो मलाल नइखे.\nबिग बॉस का घर में आइल नया सवांग आस्ट्रेलिया के क्रिकेट खिलाड़ी एंड्रयू सायमंड्स के कहना बा कि ऊ एकरा के भारतीय संस्कृति समुझे के मौका का रूप में देखत बाड़न.\nबियफे का दिने इंदौर मे होखेवाला चउथा एकदिना मुकाबला में भारत के टीम आपन गलती सुधार के पूरा शृंखला अपना नाँवे करे के कोशिश करी.\nक्रिकेट खिलाड़ी महेन्द्र सिंह धौनी पर आतंकी हमला होखे के अनेसा वाला खबरन का बाद झारखण्ड सरकार उनुकर सुरक्षा बढ़ा दिहले बिया.\nटेनिस कोर्ट पर उतरे से पहिले शतरंज खेलत रहले जर्मन खिलाड़ि बोरिस बेकर.\nजोहांसबर्ग में दक्खिन अफ्रीका का खिलाफ अपना पहिलके टेस्ट मैच में सात विकेट लेके अपना करियर के शुरूआत करे वाला तेज गेंदबाज पैट कुमिंग्स भारत से होखे वाला आस्ट्रेलिया के टेस्ट श्रृंखला में ना खेल पइहें.\nतिसरका एकदिना मैच में पाकिस्तान बांगला देश के 58 रन से हरा दिहलसि.\nअम्पायर के फैसला पर खीझिअइला पर विराट कोहली के अंतर्राष्ट्रीय क्रिकेट परिषद का ओर से चेतावल गइल बा.


कवन खाना खाइल ना जाव? (बतकुच्चन – 183) – Anjoria\nMarch 20, 2015 Editor बतकुच्चन, भाषा 0\nपिछला बेर दहल, दहलल, आ दलकल के चरचा पर बात रोकले रहीं आजु ओहिजे से आगा बढ़ल चाहब. बाकिर बचपन के याद आवत बा जब सियालदह लोकल में एगो किताब बेचे वाला बुझउवल बुझा बुझा के आपन किताब बेचत रहे. पूछे कि बताईं कि कवन कवन खाना खाइल ना जाव? लोग सोेचे लागे कि खाना खाए जोग ना होखे त ऊ खाना कइसे हो सकेला. आ तब ऊ बतावे कि कारखाना, डाकखाना, जेलखाना, पाखाना, आ पेशाबखाना जइसन बहुते खाना होखेला जवन खाइल ना जाव. ठीक ओही तरह कि सूतेला आदमी बाकिर कहल जाला मच्छरदानी. मच्छरदानी मच्छर के कुछ दान त ना देव उलुटे ओकरा के रोक देला आदमी के खून पिए से. चूहेदानी के इस्तेमाल चूहा पकड़ेला होला बाकिर मच्छरदानी त मच्छर पकड़े खातिर ना लगावल जाव, ओकरा के रोके ला लगावल जाला. त फेर एकर नाम मच्छरदानी काहे आ कइसे पड़ गइल. बा केहू का लगे जवाब? हमरो मन करेला कुछ सुने के. काहे कि कुछ सुनब त कुछ गुने के मउको मिल जाई आ बतकुच्चन लिखे के बहाना.\nखैर. बात कल से खाना पर चल गइल त एह चलते कि लिखे बइठनी त दहलल आ दलकल के तुक मिले लागल चटकल आ दमकल जइसन शब्दन से. अब चटकल आ चटकल के फरक ना बताएब त कल ना पड़ी हमरा. एह कल के कलकल से त ना बाकिर कलपल से थोड़ बहुत नाता खोजल जा सकेला. केहू पल भर कलपेला त केहू कलप भर. कलपना माने दुख से रोअल, कलपल. अब एक कलपना के कल्पना से भा कलप से त जोड़ले ना जा सके. कल्पना मन में कुछ सोचला के कहल जाला आ कल्प समय के माप होला. अब एहसे पहिले कि केहू कलपे लागे, हम एकरे तुक से मिलत पल, पलपल, आ पल्प के संबंध के चरचा कर लिहल चाहब. पल्प अंगरेजी के शब्द ह. पल्प माने लुगदी. आ पल्प होखेला पलपल भा पुलपुल. से सोचे जोग बा कि पलपल पल्प से बनल शब्द ह कि अलगे से उपजल. पलपल, पुलपुल, आ पुलुरपुलुर एके बात होला. मोलायम, नरम भा भितरी से खोंखड़ चीझु पुलपुल हो जाला. जइसे कि दलदल ना त दल से बनेला ना दाल से. दलदल असल में ओह पलपल जमीन के कहल जाला जवना में पड़ के आदमी धँसे लागेला. अपराध के दुनियो एक तरह के दलदले होला जवना में गिरला भा पड़ला का बाद निकलल मुश्किल हो जाला. आ हम बात के बतकुच्चन में अइसन अझुरइनी कि दहल दहलल के बतिये दहा गइल. बाकिर ओह पर लवटे से पहिले चटकल आ चटकल से निपट लिहल जरूर चाहब.\nभोजपुरी इलाका जइसे गिरमिटिहा मजदूरन से चरचा में आइल वइसने चरचा चटकलियो लोग का चलते भइल. चटकल माने जूट मिल जहाँ जूट से चट बनावल जाला. बाकिर चटकल के एगो अउर मतलब होला चटकल माने कवनो चीझु के अइसन टूटल कि दु टुकड़ो ना होखे आ दुनू का बीचे दरारो लउके. एह चटकल के नाता दरकल आ चरकल से खोजल जा सकेला. जमीन दरकेला आ कपड़ा चरकेला. दरकल में दरार बन जाला आ दरार का दुनू तरफ का बीच फरक मौजूद हो जाला. कपड़ा जब चरकेला त ओकरा से चरचर के आवाज आवेला आ लोग बुझ जाला कि कुछ चरक गइल. चरक एगो ऋषि के नाम रहे जे चिकित्सा के पुरान ग्रंथ चरक संहिता लिखलन. एगो चरक दार्शनिक रहलन जे कह गइलन कि जब ले जीय, सुख से जीय, करजा ले के घीव पीय. चरक एगो बेमारिओ के नाम ह जवना में चमड़ा के रंग उजर हो जाला. हालांकि सिहुलो में चमड़ा उजर होखेला बाकिर छींट जइसन. बात लमहर होखत जात बा त आजु एगो कहाउत से खतम करत बानी कि सुखे सिहुला, दुखे दिनाय, करम फूटे त फटे बेवाय.


जे॰ एन॰ यू॰ छात्र संघ के चारो सीट जीतलसि आइसा – टटका खबर\nनयी दिल्ली के जवाहरलाल नेहरू विश्वविद्यालय अपना वामपंथी रूझान ला जानल जाला आ ओहिजा के छात्र संघ चुनाव मे वामपंथिए संगठनन का बीच मुकाबिला रहेला. देश के माहौल से अलग चले वाला जेएनयू के छात्र संघ चुनाव में आइसा चारो सीट जीत लिहलसि.\nआइसा के कामयाबी पर भाकपा माले लिबरेशन के महासचिव दीपंकर भट्टाचार्य बयान जारी कर के कहलन कि आइसा के ई कामयाबी कांग्रेस के विनाशकारी नीतियन आ भाजपा के साम्प्रदायिक एजेडा के खिलाफ युवा भारत के मनसा देखावत बा.\nएह चुनाव में अध्यक्ष पद पर अकबर चौधरी, उपाध्यक्ष पद पर अनुभूति एग्नीस बारा, महासचिव पद पर संदीप सौरभ आ संयुक्त सचिव के पद पर सरफराज हामिद विजयी भइले.\nTags: आइसा, चुनाव, छात्र संघ, जेएनयू


प्रख्यात बेलायती गायक जर्ज माइकल अब रहेनन ,अलबिदा माइकल ! - Enepalese.com\nप्रख्यात बेलायती गायक जर्ज माइकल अब रहेनन ,अलबिदा माइकल !\nइनेप्लिज २०७३ पुष ११ गते ०:४८ मा प्रकाशित\n१९८० का विश्व प्रसिद्ध अंग्रेज गायक जर्ज माइकल ५३ बर्ष को उमेरमा मृत्यु भएको छ l ८० को दशक का प्रख्यात संगीत मंडली व्हायमका पूर्व गायक समेत रहेका थिए l उनका बिश्व प्रख्यात गीतहरु लास्ट क्रिसमस ,केयरलेस व्हीस्पर जस्ता गीत बाट चर्चाको शिखरमा पुगेका माइकल जर्ज अब रहेनन l उनले ग्रामी पुरस्कार समेत प्राप्त गरेका थिए l\nबेलायत को थेम्स भ्याली प्रहरी अनुसार साउथ सेन्ट्रल एम्बुलेन्स ले उनलाई लीन गएको र उपचार कै क्रममा मृत्यु भएको उल्लेख बीबीसीले जनाएको छ l क्रिसमस कै दिन शांतिपूर्ण ढंगले बेलायत स्थित आफै घरमा संसार छोडेर गएका छन l\nमाइकल उत्तर लन्दन को जरजीओस कैरियांकोस पानाइटयुमा जन्मेका थिए l झन्डै उनका १ अर्ब भन्दा ज्यादा गीतका अल्बम हरु आफ्नो जीवन कालमा बिक्री भएको थियो l


टटका खबर, सोमार, वैशाख अँजोरिया पंचमी, 2078 विक्रमी – टटका खबर\nटटका खबर, सोमार, वैशाख अँजोरिया पंचमी, 2078 विक्रमी\nMay 17, 2021 इजरायल, कोरोना, कौशांबी, जौनपुर, ट्रेन निरस्त, ताउते चक्रवात, फिलिस्तीन, बस्ती, महिला क्रिकेट, राहुल गाँधी, विदेशी मुद्रा भंडार, सारण, सोनभद्र\nघोटालाबाजी का मुकदमा में जेकर पूरा परिवार आ ऊ खुद जमानत पर चलत बा ऊ राहुल गाँधी काल्हु मोदी सरकार से माँग कइलन कि मोदी का खिलाफ पोस्टर सटवावे का आरोप में उनुको के गिरफ्तार कर लीहल जाव. अलग बाति बा कि आआपा दावा कइले बा कि पोस्टर ऊ सटववलसि आ चुनौती दिहलसि कि पइसा लेके पोस्टर साटे वाला गरीब मजदूरन का बदले आआपा के नेतवन के गिरफ्तार कर देखावे सरकार.\nअपना बेवजह सदाशयता से पीड़ित भारत सरकार के प्रतिनिधि टी एस तिरुमूर्ति काल्हु संयुक्त राष्ट्र सुरक्षा परिषद का बइठक में इजरायल फिलीस्तीन संघर्ष के तुरत रोके के गोहार लगवलसि. अपना मुस्लिम प्रेम से पीड़ित भारत सरकार एह बइठक मे फेरु कहलसि कि फिलिस्तीन के माँग जायज बा. विवाद हल करे खातिर बातचीत के दौर शुरु होखे के चाहीं. हालांकि भारत गाजा पट्टी से इजरायली इलाकन पर रॉकेट हमलन के भर्त्सना कइलस बाकिर इजरायलो से गोहार लगवलसि कि ऊ जबाबी हमला रोक देव. याद करे जोग बा कि फिलिस्तीन हमेशा भारत का खिलाफ रहल बा कश्मीर मुद्दा पर आ इजरायल संकट का हर घड़ी में भारत के साथ दिहले बा. देश के आम जनमानस एह सचाई के मानत इजरायल के आपन मित्र देश मानेला. जाने जोग इहो बा कि इजरायल एह संघर्ष में ओकर खुल के साथ देबे वाला देशन का सूची में भारत के नइखे रखले.\nअरब सागर में उठल चक्रवाती तूफ़ान ताऊते अब बहुते बरबादी करे वाला तूफ़ान बन गइल बा. एकर असर भारत के समुद्री किनारन पर पड़ल शुरुहो गइल बा. तटवर्ती इलाक़न में तेज़ आँदी का साथे बरखा हो रहल बा. काल्हु देश के गृहमंत्री अमित शाह गुजरात आ महाराष्ट्र के मुख्यमंत्रियन अउर दमन दीव आ दादर नगर हवेली के प्रशासक से वीडियो कॉन्फ्रेंसिंग क के हालात पर चरचा कइलन आ एह तुफान से निपटे के तइयारियन के समीक्षा कइलन. कहलन कि एह तूफान से निपटे का साथही एहू पर पूरा धेयान दिहल जाव कि कोरोना से निपटे में कवनो कमी ना आवे. अस्पतालन के निर्बाध बिजली मिले, आक्सीजन के कमी ना होखे, आ टीकाकरण के दौर चालू रहे के चाहीं. एनडीआरएफ के पचास गो टीम पहिलहीं से एह इलाकन में तैनात क दीहल गइल बा.\nभारतीय महिला क्रिकेट टीम एह साल सितम्बर में ऑस्ट्रेलिया में मैच खेले जाई. एह दौरान तीन गो एकदिना मैच खेलीहें दुनु देश. साथही तीन गो बीसबीसा मैचो हो सकेला. अगिला महीना भारत के महिला टीम इंग्लैंड के दौरो पर जाए वाली बा. ई दौरा 16 जून से शुरू होखा आ एहमें एगो टेस्ट मैच, तीन गो एकदिना मैच आ तीन गो बीसबीसा मैच खेले के योजना बा.\nदुनिया भर में कोरोना के कहर थथमल नइखे बाकिर भारत में एकरा कहर में कुछ कमी आवत लउकत बा. नया मरीजन के कम होखला का साथही पुरनका मरीजन के ठीक होखल बढ़े लागल बा आ सक्रिय मरीजन के गिनिती घटल शुरु हो गइल बा.\nदेश के स्वर्ण भंडार में एक अरब डॉलर से अधिका के बढ़ोतरी का साथही देश के विदेशी मुद्रा भंडारो 1.44 अरब डॉलर बढ़िके 589.47 अरब डॉलर हो गइल बा. जवन कि 29 जनवरी का बाद के सबले अधिका बा. दू दुन के साप्ताहिक छुट्टी का बाद आजु शेयर बाजार खुले वाला बा आ उमेद बा कि आजु तेजी के रुख रह सकेला.\nबस्ती जिला पुलिस गौर इलाका के क्षेत्र के बेलहिया गाँव में भइल एगो हत्या के चारो आरोपियन के काल्हु गिरफ्तार कर लिहलसि.\nसारण जिला के मांझी इलाका में ताजपुर गाँव से दू गो अपराधियन के असलहा का साथे गिरफ्तार कइल गइल.\nजौनपुर जिला के सुजानगंज इलाका में एगो सड़क हादसा में काल्हु बाइक से जात सिंगरामऊ इलाका के कुथुआ गाँव के दू गो भाईयन के मौत हो गइल.\nबस्ती जिला के सोनहा इलाका के परसा खुर्द बुजुर्ग दरियापुर के एगो अढ़ाई बरीस के मासूम के हत्या का आरोप में पुलिस एगो आशिक जोड़ी के गिरफ्तार कइलसि.\nजौनपुर जिला के मुंगराबादशाहपुर इलाका के बरजीकला गाँव के एगो बाइक सवार नवही के मौत हो गइल आ साथे बइठल एगो आदमी घवाहिल हो गइल. एह लोग के बाइक के बाइक के टक्कर सामने से आवत दोसर बाइक से हो गइल रहे. ओहू बाइक पर सवार दुनु जने घवाहिल हो गइल बाड़ें.\nसारण जिला के मांझी इलाका में बलिया मोड़ पर वाहन जांच का दौरान दू गो मोटरसाइकिलन से नाजायज शराब बरामद भइला पर एहनी पर सवार पाँच जने के गिरफ्तार कर लिहलसि पुलिस.\nकौशांबी जिला के सैनी इलाका रे भडेहरी गाँव के एगो किसान के सब्जी के खेत के रखवारी करत घरी गरदन रेत के हत्या कर दिहले कुछ बदमाश. ओहनी का बारे में कुछ पता नइखे चलल अबहीं.\nसोनभद्र जिला के बीजपुर इलाका के धरतीडा़ड़ जंगल के पहाड़ी पर स्थित मंदिर पर अपना मंगेतर साथे दर्शन करे आइल नवहिन आ ओकरा मंगेतर के तीन गो अनेरिया बंधक बना लिहले आ नवहिन साथे सामूहिक बलात्कार कइले सँ.\nसारण जिला के दाउदपुर इलाका के लमहारी गाँव के एगो घर पर डकैता डाले का दौरान विरोध कइला पर घर के एगो औरत के गोली मार के मुआ दिहले सँ.\nपर्याप्त सवारी ना मिलला का चलते रेल प्रशासन ट्रेन संख्या 05325 टनकपुर-दिल्ली विशेष ट्रेन के 17 मई से आ ट्रेन संख्या 05326 दिल्ली-टनकपुर विशेष ट्रेन के 18 मई से निरस्त कर दिहले बा.


गुडडू धनोवा के मराठी फिलिम में पाखी हेगडे – Anjoria\nनं० 1 भोजपुरी अदाकारा पाखी हेगडे अब मशहूर निर्माता-निर्देशक गुडडू धनोवा के फिलिम “दिवाना” में अभिनय करत नजर अइहें. शाहरूख खान वाला ‘दीवाना’ के निर्माता आ जिददी, ऐलान, बिग ब्रदर अउर बिच्छु जइसन सुपरहिट फिलिमन के निर्देशक गुड्डू धनोवा के मराठी फिलिम ‘गुलाबो’ में पाखी केन्द्रीय भूमिका में बाड़ी. एकर नायक बाड़े सचिन खेडेकर.\nबार गर्ल्स के जिनिगी पर बनल एह फिलिम में पाखी एगो बार गर्ल बनल बाड़ी.


सिवान जिला - विकिपीडिया\n(सीवान जिला से अनुप्रेषित)\nअन्य अर्थ खातिर, सिवान (बहुअर्थी) देखल जाय।\nसिवान जिला के बिहार में लोकेशन\n2,219 किमी2 (857 बर्गमील)\nसिवान जिला भारत के राज्य बिहार के कइयन जिला में से एक ह। सिवान शहर सिवान जिला के शासकिय मुख्यालय ह। 1972 से सिवान जिला सारण प्रमंडल के हिस्सा बा। सिवान जिला विशेष रूप से स्वतंत्र भारत के प्रथम राष्ट्रपति राजेन्द्र प्रसाद खातिर जानल जाला जे एही जिला की गाँव जीरादेई से ताल्लुक रखत रहनी ह। इ जिला अलीगंज सावन के नाम से भी जानल जायेला जौन अली बख्श के नाम के बाद पड़ल।\n1.1 इतिहासी स्थान\n3.1 अनुमंडल अउर ब्लॉक\nसिवान जिला राज्य में उत्तरी-पश्चिम क्षेत्र में स्थित बा, इ पहिले मूलतः सारण जिला के उप-मण्डल रहल, जौन प्राचीन काल में कोसल राजतंत्र के हिस्सा रहल। सिवान पूर्ण रूप से तब जिला बन के सामने आइल जब इ के 1976 में सारण जिला से काट के अलग करल गइल।\nसिवान नाम "शिव मान" से पड़ल जे अहिजा के राजा रहन, जिनके शासन अहिजा रहल बाबर के अईला से पहिले। महाराजगंज, जौन इ जिला के प्रखण्ड ह शायद ओहिजा के महाराजा के चलते पड़ल। हाल में भइल एगो खुदाई में अहिजा के एगो गाँव भेरबनिया में एगो पेड़ के निचे मिलल भगवान विष्णु के मूर्ति से इ साबित होत बा कि अहिजा भगवान विष्णु के माने वाला लोग बहुत अधिक संख्या में रहलें। गोरखा के राजा आपन राज्य के विस्तार सिवान जिला तक कइले रहलन कुछ साल तक, 1790 ई0 में अंग्रेजन के इ क्षेत्र में अईला से पहिले। इ नेपाल के सीमा के करीब होखला के चलते भी इ सिमान चाहे सिवान कहल जात रहल। बाद में इ क्षेत्र पर यादव आ राजपूत के अधिपत्य रहल। \nसिवान 8 वीं शताब्दी में बनारस राज के हिस्सा रहल। मुस्लिम अहिजा 13 वीं शताब्दी में अईले। सिकंदर लोदी 15 वीं शताब्दी में आपन अधिन कइले। बाबर जब यात्रा से लौटत रहलें तब सिसवां के भिरी घाघरा नदी पार कइले। 17 वीं शताब्दी के अंत में डच अहिजा अंग्रेज के पीछा करत करत आइल रहलें जा। 1765 के बक्सर के लड़ाई के बाद इ क्षेत्र बंगाल के एगो हिस्सा बन के रह गइल। 1857 के स्वतंत्रता संग्राम में सिवान एगो अहम भूमिका निभइले रहे। इ दिग्गज आ बरियार भोज-पूरीयन खातिर भी प्रसिद्ध बा, जे हमेशा आपन मार्शल भावना आ शारीरक सहन शक्ति खातिर उल्लेखिल कइल जात रहले जा आ जहाँ से सेना आ पुलिस कर्मी लोग बड़ी मात्रा में ट्रेनिंग लेके भर्ती होत रहलें जा। जे में से अच्छा संख्या में लोग बागी भइले आ बाबु कुंवर सिंह के सेवा में समर्पित हो गइले। श्री ब्रज किशोर प्रसाद जे सिवान के रहलन 1920 में गैर सहकारी आन्दोलन के प्रतिक्रिया में बिहार में पर्दा विरोधी संग्राम चालू कइले रहलन।\nमैरवा ब्लॉक के एक गावँ, जौन मैरवा धाम से2किमी दक्षिण में स्थित बा। इहाँ सिवान के प्रथम साईं मंदिर बा जौन भगवान शिव आ माता दुर्गा के सटले बा। अहिजा हर साल अगस्त में वार्षिकोत्सव मनावल जायेला।\nदरौली ब्लॉक में एगो गाँव बा, जहाँ एगो किला के अवशेष बचल बा, कहल जयेला की इ का संबंध महाभारत के प्रसिद्ध पात्र आचार्य द्रोणाचार्य से बा जे कौरव आ पांडव दुनो के गुरु रहनी। दोन के स्तूप तनिक कम प्रसिद्ध बा लेकिन बुद्ध धर्मावलम्बियन खातिर महत्वपूर्ण तीर्थ बा। बुद्ध धर्मावलम्बी ह्यून त्सांग एक पुस्तक में उल्लेख करते हुए लिखले बानी की जब उहाँ के भारत यात्रा पर आइल रहनी त दोन में भी पधारले रहनी। वर्तमान में दोन में एगो छोट हरियाली युक्त पहाड़ बा, जेकरा ऊपर एगो हिन्दू मंदिर बा, जहाँ देवी तारा के एगो सुन्दर मूर्ति स्थापित बा, जिनके हिन्दू देवी के रूप में पूजा कइल जयेला। इ मूर्ति के9वीं शताब्दी में ढालल गइल रहल।\nजौन अब इ ब्लॉक के मुख्यालय ह, बस्नौली गंगर के नाम से भी जानल जयेला। इ जिला के सबसे बड़ बाजार के रूप में बा। इहे उ जगह ह जहाँ से स्वतंत्रता सेनानी श्री फुलेना प्रसाद भारतीय स्वतंत्रता खातिर लड़ले रहनी, एही भूमि पर उहाँ के आपन रणनीति तैयार कर के अंग्रेजन के साथ लड़ल रहनी।\nसिसवां ब्लॉक में एगो गाँव बा जौन महेन्द्रनाथ या मेंहदार नाम से जानल जयेला। अहिजा भगवान शिव आ विश्वकर्मा जी के मंदिर स्थित बा जहाँ बड़ी संख्या में भक्तजन लोग शिवरात्रि आ विश्वकर्मा दिवस के दिन दर्शन खातिर जायेला। इ आपन मंदिर खातिर प्रसिद्ध बा जहाँ 52 बीघा में एगो पोखर बा। कहल जायेला की नेपाल के राजा महेंद्र के कोढ़ फूटल रहे आ उ आपन एगो यात्रा के दौरान अहिजा से गुजरत रहलन। यात्रा के दौरान उ अहिजा एगो छोट गड्ढा में थोडा सा कीचड़युक्त पानी छुवले आ उनकर कोढ़ खत्म हो गइल जे से खुश होके उ अहिजा शिव के मंदिर बनवइले आ उ छोट गड्ढा के बहुत बड़ पोखर में परिवर्तन करवइले। एही से इ जगह के महेन्द्रनाथ कहाय लागल। गाँव के लोग इ के मेहदार कहे लागल।\nमहाराजगंज ब्लॉक में एगो गाँव बा, जहाँ एगो खुब बड़हन पेड़ बा, ओ पेड़ के नीचे भैया-बहिनी मंदिर स्थित बा। कहल जायेला की इ भाई आ बहिन 14 वीं शताब्दी में मुग़ल सिपाही से लड़ गइल रहे लोग आ लड़ाई करत करत दुनो भाई बहिन के अहिजा मृत्यु हो गइल रहल। \nगुठनी ब्लॉक में एगो जगह बा, ओहिजा भगवान शिव (हंसनाथ बाबा) के एगो प्रसिद्ध मंदिर बा, सिवान मुख्यालय से 40 किमी दुरी पर बा इ मंदिर जौन उत्तर प्रदेश के देवरिया जिला के सीमा पर पड़ेला।\nसिवान जिला के क्षेत्रफल 2219 km2 बा, तुलनात्मक रूप में देखल जाव त रूस के विलजेक लैंड के बराबर बा।\nसिवान जिला उत्तरी गंगा के मैदान में स्थित एक समतल भू-भाग ह। जिला के विस्तार 25053' से 260 23' उत्तरी अक्षांस तथा 840 1' से 840 47' पूर्वी देशांतर के बीच बा। नदियन द्वारा जमा करल गइल माटी की गहराई 5000 फीट तक बा। मैदानी भाग का ढाल उत्तर-पश्चिम से दक्षिण-पूर्व की ओर बा। निचला मैदान में जलजमाव के कई गो क्षेत्र बा जौन चौर कहल जायेला। अहिजा से कई गो छोट नदी या 'सोता' भी निकलेला। मुख्य नदी घाघरा बा जेके किनारे दरारा निर्मित बा। इ खास भूगोलीय बनावट में बालू के मोट परत पर मृत्रिका आ सिल्ट की पतली परत पावल जायेला। सिवान की माटी खादर (नयी जलोढ) एवं बांगर (पुरानी जलोढ) के बीच की ह। खादर माटी के अहिजा दोमट तथा बांगर के बलसुंदरी कहल जायेला। बलसुंदरी माटी में कंकर की मात्रा पावल जायेला। कई जगहन पर गंधकयुक्त माटी मिलेला जहाँ से कभी साल्टपीटर निकालल जात रहल। अंगरेजी शासन में अहिजा इ के उद्योग होखल करत रहल लेकिन अब इ गायब हो चुकल बा। \nनदियाँ: गंडकी एवं घाघरा अहिजा के प्रमुख नदी ह। घाघरा नदी जिला की दक्षिणी सीमा पर बहे वाली सदावाही नदी ह। इ के अलावा झरही, दाहा, धमती, सिआही, निकारी आ सोना जैसन छोट नदियाँ कुलों बा। झरही आ दाहा घाघरा के सहायक ह जबकि गंडकी आ धमती गंडक में जा मिलेले।\nसिवान में उत्तर प्रदेश आ पश्चिम बंगाल के बीच की जलवायु पावल जायेला। मार्च से मई के बीच अहिजा चलेवालि पछुआ पवनन के चलते मौसम शुष्क रहेला लेकिन कई बार शाम में चलेवाली पुरवाई हवा आर्द्रता ले आवेला जे से उत्तर प्रदेश से चले वाली धूलभरल आँधी के विराम लग जायेला। गर्मियन में तापमान 40 डिग्री सेल्सियस तक पहुँच जायेला आ लू के चलना इ दिनन साधारण बात बा। जाड़ के मौसम सुहावना होखेला किंतु कई बार शीत लहर का प्रकोप भी रहेला। जुलाई-अगस्त में होखे वाला मॉनसूनी वर्षा के अलावे पश्चिमी अवदाब से जाड़ा में भी बारिस होखल सामान्य बात बा। औसत वार्षिक वर्षा 120 सेंटीमीटर होखेला।\nसिवान जिला2अनुमंडल अउर 19 प्रखंड में बँटल बा। एगो प्रखंड में बहुतेरे गाँव या एगो नगरपालिका हो सकत बा। 19 ओ प्रखंड में मिला के 1528 गांव आ3गो नगरपालिका बाड़ी सन।\nअनुमंडल अउर ब्लॉक[संपादन]\nसिवान सिवान 137.34 3,40,983\nसिवान आन्दर 120.41 1,10,027\nसिवान बड़हरिया 177.27 3,21,292\nसिवान दरौली 172.80 1,74,357\nसिवान गुठनी 91.70 1,28,155\nसिवान हसनपुरा 96.56 1,49,580\nसिवान हुसैनगंज 85.37 1,82,794\nसिवान मैरवा 69.17 1,13,499\nसिवान नौतन 65.39 90,714\nसिवान सिवान 124.33 2,01,759\nसिवान रघुनाथपुर 156.03 1,57,694\nसिवान सिसवाँ 115.78 1,53,953\nसिवान जीरादेई 124.03 1,63,752\nमहाराजगंज लकरी नबीगंज 95.21 1,28,899\nमहाराजगंज गोरेयाकोठी 138 2,23,709\nमहाराजगंज बसंतपुर 62.22 1,05,229\nमहाराजगंज भगवानपुर हाट 149.40 2,20,651\nमहाराजगंज महाराजगंज 115.48 1,90,217\nमहाराजगंज दरौंधा 126.60 1,73,200\nसिवान नगर परिषद सिवान 13.05 1,35,66\nमैरवा नगर पंचायत मैरवा 6.23 23,565\nमहाराजगंज नगर पंचायत महाराजगंज 7.60 24,282\n↑ Dr Rajendra Prasad. "District Siwan, Government Of Bihar | India". Siwan.bih.nic.in. पहुँचतिथी 2020-04-10.\n↑ 2.0 2.1 [मुर्दा कड़ी]\n↑ Law, Gwillim (2011-09-25). "Districts of India". Statoids. पहुँचतिथी 2011-10-11.\n↑ "This week: Bihar". Indian Express. 2013-05-21. पहुँचतिथी 2020-04-10.\n↑ [मुर्दा कड़ी]\n↑ "Bihar Sohagara [Siwan". YouTube. पहुँचतिथी 2020-04-10.\n↑ Srivastava, Dayawanti et al. (ed.) (2010). "States and Union Territories: Bihar: Government". India 2010: A Reference Annual (54th संस्क.). New Delhi, India: Additional Director General, Publications Division, Ministry of Information and Broadcasting (India), Government of India. पप. 1118–1119. ISBN 978-81-230-1617-7. |access-date= requires |url= (मदद)CS1 maint: extra text: authors list (link)\n↑ "Island Directory Tables: Islands by Land Area". United Nations Environment Program. 1998-02-18. पहुँचतिथी 2011-10-11. Wilczek Land2,203km2\n↑  सिवान का भूगोल\n● पटना जिला ● नालंदा जिला ● भोजपुर जिला ● रोहतास जिला ● कैमुर जिला ● बक्सर जिला\n"https://bh.wikipedia.org/w/index.php?title=सिवान_जिला&oldid=669859" से लिहल गइल\nभारत के जिला\nएह पन्ना पर आखिरी बेर संपादन 10 अप्रैल 2020 के 17:30 बजे भइल रहल।